Πρασοσέλινο με Λεμονάτη Σάλτσα Ταχινιού | Funky Cook\nΑρχική ΣΥΝΤΑΓΕΣ Vegan Συνταγές Πρασοσέλινο με Λεμονάτη Σάλτσα Ταχινιού\nΠρασοσέλινο με Λεμονάτη Σάλτσα Ταχινιού\nΣυνεχίζοντας το countdown της Σαρακοστής, δεν θα μπορούσε να λείπει ένα υπέροχο λεμονάτο με λαχανικά δηλαδή το πρασοσέλινο αλλιώς.\nΌταν πριν μερικά χρόνια είχα επισκεφθεί τις εγκαταστάσεις του Μακεδονικού Χαλβά στη Θεσσαλονίκη, ο αγαπημένος σεφ Νίκος Κατσάνης είχε επιμεληθεί το μεσημεριανό μας γεύμα.\nΠοικιλία εδεσμάτων και γλυκισμάτων, όλα με Μακεδονικό Χαλβά, Μακεδονικό Ταχίνι, και Παρθένο Σησαμέλαιο. Πραγματικά μέχρι τότε δεν μπορούσα να φανταστώ πόσα πολλά φαγητά θα μπορούσαν να φτιαχτούν από αυτά τα προϊόντα ούτε τη διατροφική τους αξία. Γι΄ αυτό άλλωστε τον Μακεδονικό Χαλβά ακολουθεί το μότο: “Το Γλυκό Που Κάνει Καλό”.\nΑπό εκείνο το γεύμα μου άρεσε τόσο πολύ η σαλάτα με ωμά λαχανικά εποχής και dressing από σησαμέλαιο, μια σαλάτα που φτιάχνω συχνά με ωμό κουνουπίδι, μπρόκολο, καρότο και κολοκυθάκια. Η αλήθεια όμως είναι ότι την καρδιά μου είχαν «κλέψει» τα ντολμαδάκια με σάλτσα από ταχίνι, αποτέλεσμα ισάξιο του αυγολέμονου. Παράλληλα, η παρουσίαση για την πλούσια διατροφική αξία του Μακεδονικού Χαλβά και του Μακεδονικού Ταχινιού με έβαλε σε σκέψεις.\nΘυμάμαι πως εκείνο τον καιρό η μαμά μου είχε ανεβασμένα επίπεδα χοληστερίνης και σακχάρου κι έπρεπε να ακολουθήσει ειδική διατροφή. Η γλυκούλα, μου έλεγε πόσο άνοστα της φαίνονται όλα τα φαγητά κι εκεί ήρθε το Μακεδονικό Ταχίνι όχι μόνο να νοστιμέψει τα φαγητά της αλλά και να την βοηθήσει.\nΈκτοτε, έχει κάνει παραλλαγές σε πάρα πολλά φαγητά και το ταχίνι είναι γι΄αυτή όπως λέει η «νοστιμιά» στην κουζίνα της.\nΤο πρασοσέλινο που σου παρουσιάζω παρακάτω είναι η Χριστουγεννιάτικη συνταγή της Νίκης για πρασοσέλινο αλλά χωρίς κρέας, προσαρμοσμένο με μια λεμονάτη σάλτσα από Μακεδονικό Ταχίνι.\nΔεν θέλω να φανώ γραφική όμως ο συνδυασμός των λαχανικών που παντρεύτηκαν με αυτή τη σάλτσα είναι από τα νοστιμότερα μαγειρεμένα λαχανικά που έφαγα τελευταία.\nΜερίδες: 4-5 άτομα\n600 gr. πράσα\n250 gr. σέλερι\n300 gr. σελινόριζα\n400 ml. ζεστό ζωμό λαχανικών\nΓια τη λεμονάτη σάλτσα από Μακεδονικό Ταχίνι\n1 ½ κουταλιές της σούπας Μακεδονικό Ταχίνι\n350 ml. ζεστό ζωμό από τα υγρά του φαγητού\n1 κλωναράκι φρέσκο θυμάρι ή ελάχιστο ξερό\n1 Ψιλοκόβουμε το κρεμμύδι. Κόβουμε τα φρέσκα κρεμμυδάκια και τα πράσα σε ροδέλες, τη σελινόριζα και το καρότο σε κύβους και το σέλερι σε μέτρια κομμάτια. Σωτάρουμε στο ελαιόλαδο το κρεμμύδι για 1-2 λεπτά, προσθέτουμε τη σελινόριζα, το καρότο και τέλος τα κρεμμυδάκια και το πράσο.\n2 Ανακατεύουμε με προσοχή και κατεβάζουμε τη θερμοκρασία για να σιγοβράσουμε το φαγητό, προσθέτουμε το σέλερι, τον ζεστό ζωμό λαχανικών και καρυκεύουμε με αλάτι και πιπέρι. Μόλις μαλακώσει η σελινόριζα, προσθέτουμε τον μαϊντανό ψιλοκομμένο και το πρασοσέλινο είναι έτοιμο.\n3 Ετοιμάζουμε τη σάλτσα:\nΣε ένα μπολ ρίχνουμε το ταχίνι και το λεμόνι, προσθέτουμε τον ζεστό ζωμό από τα μαγειρεμένα λαχανικά, λίγο φρέσκο θυμάρι και ανακατεύουμε. Η λεμονάτη σάλτσα ταχινιού πρέπει να μην είναι πολύ αραιή αλλά ούτε και σφιχτή. Τέλος περιχύνουμε το φαγητό, κουνάμε ελαφρά την κατσαρόλα και δεν ανακατεύουμε.\nΣερβίρουμε ζεστό το πρασοσέλινο με λεμόνι.\n– Μπορούμε αντί για ελαιόλαδο να χρησιμοποιήσουμε για το σωτάρισμα Παρθένο Σησαμέλαιο.\n– Το φαγητό πρέπει να το σιγοβράσουμε, ώστε να μαλακώσουν και να μην λιώσουν τα λαχανικά.\n– Αντί για σέλερι μπορούμε να χρησιμοποιήσουμε σέλινο.\nΠροηγούμενο άρθροΣτρούντελ Μήλου με Μακεδονικό Χαλβά με Μέλι\nΕπόμενο άρθροΚορμός με Μακεδονικό Ταχίνι με Κακάο, Σοκολάτα και Παστέλι


Video: Αυτό είναι το νέο Audi A5 (upd)\nΕννέα χρόνια μετά το λανσάρισμα του Α5 ήρθε η στιγμή να δούμε και τη δεύτερη γενιά του μεσαίου coupe της Audi. H παρουσίαση έγινε στο Ίνγκολσταντ, την έδρα της γερμανικής εταιρείας, παρουσία του Προέδρου της, Rupert Stadler. Μfε νέα εμφάνιση, πιστή στη σχεδιαστική ταυτότητα της μάρκας, τους σύγχρονους κινητήρες TFSI και TDI, αλλά και ό,τι τεχνολογικά αρτιότερο στους τομείς της συνδεσιμότητας και ασφάλειας, το νέο A5 διεκδικεί ξανά την κορυφή στην πολυτελή κατηγορία.\nΤο νέο πλαίσιο υπόσχεται ισορροπία ανάμεσα στην άνεση και τη σπορ συμπεριφορά, ενώ προαιρετικά προσφέρεται και σύστημα ελέγχου της απόσβεσης των αμορτισέρ. Το βάρος του αυτοκινήτου έχει μειωθεί κατά 60 kg, ενώ ο συντελεστής οπισθέλκουσας 0,25 συμβάλλει σε καλύτερες επιδόσεις, λιγότερους αεροδυναμικούς θορύβους και χαμηλότερη κατανάλωση.\nΤο A5 προσφέρεται με δύο κινητήρες βενζίνης και τρεις diesel. Το εύρος ισχύος τους είναι από 190 έως 286 ίππους, ενώ η έκδοση S5 με τον 3.0 TFSI προσφέρει 354 PS (+21 ίππους από το απερχόμενο μοντέλο) και επιτάχυνση 0-100 σε 4,7 sec. Η ροπή περνά σε όλους τους τροχούς μέσω του 8τάχυτου tiptronic και του συστήματος τετρακίνησης quattro.\nΤο ίδιο κιβώτιο προσφέρεται και στην κορυφαία έκδοση diesel με 286 PS (επίσης με τετρακίνηση), ενώ για τις 4κύλινδρες εκδόσεις (αλλά και την 3.0 TDI 218 PS) προσφέρεται δυνατότητα επιλογής ανάμεσα σε μηχανικό κιβώτιο 6 σχέσεων και 7τάχυτο αυτόματο S tronic.\nΟ ψηφιακός πίνακας οργάνων των 12,3 ιντσών είναι διαθέσιμος και στο νέο Α5 Coupe. Οι πληροφορίες, όπως οι χάρτες πλοήγησης, παρέχονται και στην οθόνη 8,3 ιντσών στην κεντρική κονσόλα. Οι πωλήσεις του νέου Α5 θα αρχίσουν σε ορισμένες ευρωπαϊκές χώρες εντός του φθινοπώρου.


Ανεβαίνοντας Τον Αλιάκμονα | Παντελής Β. Πάσχος | Εκδόσεις Αρμός\nΑρχική σελίδα/Λογοτεχνία/Διήγημα - Νουβέλα/Ανεβαίνοντας τον Αλιάκμονα/Σελίδα 1\nΠροβολή καλαθιού Το προϊόν “Αγγελοτόκος έρημος” έχει προστεθεί στο καλάθι σας.\nΤα διηγήματα που απαρτίζουν τούτο τον τόμο έχουν, όπως θα ιδεί ο φίλος αναγνώστης, ένα χαρακτήρα έντονα ελληνικό. Θα μπορούσε κανείς να τα ονομάσει διηγήματα του ελληνικού υπαίθρου. Τα περισσότερ’ απ’ αυτά έχουν τη ρίζα τους στα τόσο δοκιμασμένα και πολλές φορές αιματοβαμμένα χώματα της Δυτικής Μακεδονίας…\nΤα συνδέει όλα ο πόνος για τον άνθρωπο και τη μοίρα του, τον Έλληνα και την ελευθερία του, τη ζωή, την ξενιτιά, το θάνατο· και για την ελληνορθόδοξη ψυχή, που δοκιμάζεται από χίλια δυο σαράκια – ελληνικά και ξένα.\nΑνεβαίνοντας τον Αλιάκμονα ποσότητα\nΚωδικός προϊόντος: 978-960-527-081-0Κατηγορία: Διήγημα - ΝουβέλαΕτικέτα: Παντελής Β. Πάσχος\nΠΡΟΛΟΓΙΚΟ ΣΗΜΕΙΩΜΑ. – ΕΛΑΦΙΑ ΤΩΝ ΠΗΓΩΝ ΚΑΙ ΤΩΝ ΠΛΗΓΩΝ. Η ΕΞΟΜΟΛΟΓΗΣΗ. ΓΙΑΝΝΗΣ Ο ΑΤΡΟΜΗΤΟΣ. ΤΟ ΠΑΘΗΜΑ ΤΟΥ ΑΡΒΑΝΙΤΗ. ΣΤΟΥ ΚΑΪΛΙΑ ΤΟ ΚΑΣΤΡΟ.\nΟ ΝΤΡΑΓΑΤΗΣ. – ΤΟ ΔΕΝΔΡΟ. Η ΑΣΗΜΕΝΙΑ ΕΙΚΟΝΑ. ΤΟ ΠΟΤΑΜΙ. ΤΟ ΓΑΛΑ Τ’ ΑΗ-ΝΙΚΑΝΟΡΑ. Ο ΞΕΓΡΑΜΜΕΝΟΣ. ΒΕΛΗ ΠΕΙΡΑΣΜΩΝ. Η ΣΥΜΦΙΛΙΩΣΗ. ΤΟ ΔΕΝΔΡΟ.\n– Ο ΔΑΡΜΕΝΟΣ ΣΒΕΡΚΟΣ. Η ΠΡΟΣΜΟΝΗ. Η ΚΑΤΑΙΓΙΔΑ. Ο ΚΗΠΟΣ. Τ’ ΑΣΤΕΡΙΑ. Ο ΔΑΡΜΕΝΟΣ ΣΒΕΡΚΟΣ. ΜΙΚΡΟ ΓΛΩΣΣΑΡΙ\nΔώστε πρώτος μία αξιολόγηση “Ανεβαίνοντας τον Αλιάκμονα” Ακύρωση απάντησης\nΤο γεράκι του προφήτη\nΟ διάλογος με τη Δύση για το Θεό και τον άνθρωπο


Η GEN Z δεν θέλει να δουλέψει για ψίχουλα\nAP Photo/Petr David Josek AP\nOι νέοι απορρίπτουν τη δουλειά έτσι όπως -μάλλον κακώς- τη γνωρίζαμε μέχρι σήμερα. Μπορεί να φέρει αυτό προοδευτικές αλλαγές στον κόσμο της εργασίας;\n“Δεν έχω στόχους. Δεν έχω φιλοδοξίες. Θέλω μόνο να είμαι ελκυστική”. Αυτή η απαθής “διακήρυξη” δεν είναι τίποτα περισσότερο από μια οργισμένη ατάκα του TikTok που έγινε viral, όσο κι αν η λογική της μας ακούγεται κάπως περίεργη: “απορρίψτε τη σκληρή δουλειά και αφεθείτε στον ελεύθερο χρόνο”.\nΧιλιάδες νέοι έχουν ποστάρει το συγκεκριμένο βιντεάκι αλλάζοντας τα σχόλια αναλόγως με τι τους αγγίζει περισσότερο -απ’ το να μιλήσουν για τα σχέδιά τους μετά το κολέγιο και τις δουλειές των ονείρων τους μέχρι τον ιδανικό τρόπο ζωής ως σύζυγοι που απλώς μένουν στο σπίτι.\nΤα τελευταία δύο χρόνια, νεαροί millennials και μέλη της Gen Z (είδαμε τις απόψεις τους και στην έρευνα του Eteron), έχουν δημιουργήσει μια πληθώρα από memes και έχουν αφήσει χιλιάδες online σχόλια σχετικά με την απογοήτευση που νιώθουν οι γενιές τους απέναντι στην εργασία. Τα αστεία τους, που δείχνουν την άνοδο της ιδεολογίας στο ίντερνετ κατά της εργασίας, κυμαίνονται από ρηχά και ξεδιάντροπα (“στόχος είναι να είμαι μία πλούσια νοικοκυρά”) έως ειλικρινή και απαισιόδοξα.\nΤο τέλος των dream jobs\n“Δεν θέλω να γίνω αφεντικό. Δεν θέλω να παλεύω στη δουλειά”, είπε μία άλλη χρήστης του TikTok σύμφωνα με το αμερικανικό Vox. “Θέλω απλώς να ζήσω τη ζωή μου χαλαρά και να ξαπλώσω σε ένα κρεβάτι με βρύα παρέα με τον αγαπημένο μου και να απολαύσω την υπόλοιπη ζωή μου διαβάζοντας βιβλία, δημιουργώντας τέχνη και αγαπώντας τον εαυτό μου και τους ανθρώπους μου”.\nΥπάρχουν και πολλοί άλλοι που δηλώνουν πως δεν έχουν καν στο μυαλό τους μία δουλειά που να τη θεωρούν ως δουλειά-όνειρο, αφού “δεν ονειρεύονται να εργάζονται”. Αυτή η πολυσύχναστη φράση, που διαδόθηκε στα μέσα κοινωνικής δικτύωσης κατά την πανδημία, απορρίπτει την εργασία ως βάση για την ταυτότητα, πλαισιώνοντάς την ως πράξη που επιδιώκεται απλώς και μόνο από οικονομική ανάγκη.\nΘυμίζει λίγο το “φαίνεται ότι κανείς δεν θέλει να εργαστεί αυτές τις μέρες” της Κιμ Καρντάσιαν, μόνο που η συγκεκριμένη δεν είναι και το καλύτερο παράδειγμα για να χρησιμοποιήσουμε. Κανείς δεν θέλει να εργάζεται σε δουλειές όπου αμείβεται ελάχιστα, υποτιμάται και ξεθεώνεται -και ειδικά όχι οι νέοι.\nAP Photo/Don Ryan, File AP\nΗ "Μεγάλη Παραίτηση"\nΗ πραγματικότητα είναι πολύ πιο περίπλοκη. Οι εργαζόμενοι διάφορων ηλικιών και τάξεων, από την αρχή της πανδημίας έχουν βιώσει πολύ μεγάλη κόπωση, επαγγελματική εξουθένωση και νιώθουν μία γενική δυσαρέσκεια για τη δουλειά τους. Η διαφορά είναι ότι όλο και περισσότεροι νέοι επικοινωνούν αυτή τους την αγανάκτηση στο ίντερνετ, και η οποία πολύ συχνά γίνεται κάτι παραπάνω από αποδεκτή: γίνεται viral.\nΕννοείται ότι οι σημερινοί νέοι δεν είναι οι πρώτοι που βιώνουν οικονομικές δυσκολίες, αλλά είναι οι πρώτοι που επικοινωνούν τις δυσκολίες τους με τρόπους που, μόλις πριν από μια δεκαετία, θα μπορούσαν να διώξουν τους πιθανούς εργοδότες τους ή να θεωρηθούν ιδιαίτερα ριζοσπαστικοί.\nΤέτοιες συμπεριφορές μπορεί να υποχωρήσουν με την ηλικία, αλλά η “Μεγάλη Παραίτηση” (ο όρος αναφέρεται στην πρωτοφανή αύξηση του αριθμού των εργαζομένων που παραιτήθηκαν από τη δουλειά τους κατά τη διάρκεια της πανδημίας) έχει εμπνεύσει μια γενιά εργαζομένων να μιλήσουν επικριτικά -και κυνικά- για τον ρόλο της εργασίας στη ζωή τους. Ως αποτέλεσμα, οι zoomers (και οι millennials, μέχρι κάποιο σημείο) έχουν χαρακτηριστεί, ίσως χωρίς άδικο, ως “πολέμιοι του καπιταλισμού” και κομβικές φιγούρες σε αυτήν την “επιδημία εγκατάλειψης” των δουλειών.\nΈτσι, οι ακτιβιστές ελπίζουν ότι αυτή η τρέχουσα δυναμική υπέρ των εργαζομένων μπορεί να αξιοποιηθεί σε νομοθετικά ή συνδικαλιστικά κέρδη. Ωστόσο, είναι πολύ νωρίς ακόμα για να πούμε αν αυτή η συμπεριφορά μπορεί να υποστηρίξει αποτελεσματικά και να τροφοδοτήσει την καλύτερη οργάνωση της εργασίας. Γιατί μπορεί οι νεότεροι εργαζόμενοι -ειδικά στις ΗΠΑ- να μη φοβούνται να εγκαταλείψουν δημοσίως τις δουλειές τους ή να τα βάλουν online με τους εργοδότες τους, αλλά αυτές οι εικονικές πράξεις αντίστασης, πώς μπορούμε να ξέρουμε ότι θα φέρουν και μια διαρκή αλλαγή του συστήματος;\nΠανδημία και στάσιμοι μισθοί\nΣύμφωνα με πρόσφατα στοιχεία που παρέθεσε το Business Insider, οι εργαζόμενοι της Gen Z είναι πιο πιθανό να εξελιχθούν σε εκείνους που θα αλλάζουν δουλειά πιο συχνά από οποιαδήποτε άλλη γενιά.\nΣύμφωνα και με μια πρόσφατη δημοσκόπηση του Bloomberg, οι millennials, με δεύτερους τους zoomers, είναι εκείνοι από τους εργαζόμενους που είναι πιο πιθανό να εγκαταλείψουν την τρέχουσα θέση τους για έναν καλύτερο μισθό.\nΑν και σίγουρα είναι πιο εύκολο να ομαδοποιηθούν οι εργαζόμενοι με βάση την ηλικία, εδώ πρέπει να δοθεί περισσότερη έμφαση στο πότε οι άνθρωποι εισέρχονται στον χώρο της εργασίας και σε τι κατάσταση βρίσκεται η οικονομία όταν το κάνουν, δήλωσε στο Vox η Σάρα Νταμάσκε, αναπληρώτρια καθηγήτρια κοινωνιολογίας στο πανεπιστήμιο του Πεν Στέητ.\n“Δεν είναι απαραίτητο το ότι διαφορετικές γενιές έχουν και διαφορετική στάση απέναντι στην εργασία”, είπε. “Οι millennials και κάποια μέλη της Gen Z έχουν γίνει μάρτυρες δύο αλλεπάλληλων υφέσεων. Αυτή είναι μια πολύ διαφορετική εμπειρία στην αγορά εργασίας από αυτή που αντιμετώπισαν οι γονείς και οι παππούδες τους”.\nΠολλοί zoomers μπήκαν στον κόσμο της εργασίας κατά τη διάρκεια της πανδημίας, όσο ακόμα αυτή έπληττε την οικονομία, εν μέσω στάσιμων μισθών για πολλά χρόνια και, πιο πρόσφατα, εν μέσω αυξανόμενου πληθωρισμού.\n“Ο μπαμπάς μου βρήκε δουλειά αμέσως μετά το λύκειο, έκανε αποταμιεύσεις και αγόρασε ένα σπίτι στα 20 του”, είπε η Αν Ντακότα στον δημοσιογράφο του Vox, μια 21χρονη ρεσεψιονίστ η οποία κερδίζει τον κατώτατο μισθό. “Δεν νομίζω ότι αυτό είναι δυνατό για μένα, τουλάχιστον με τα χρήματα που βγάζω τώρα”.\nAP Photo/Eraldo Peres AP\n"Δεν είσαι η δουλειά σου"\nΦυσικά, αυτό έχει σημαντικές συνέπειες για τη στάση μερίδας της κοινωνίας απέναντι στην εργασία και του πόσο βιώσιμο είναι να δουλεύει κανείς σε περιόδους κρίσης. Αυτό, λοιπόν, που ξεχωρίζει τους zoomers, είναι η αποφασιστικότητά τους να οριστούν από άλλες πτυχές της ζωής. Και αναμένουν και από τους εργοδότες να το αναγνωρίσουν αυτό και να προωθήσουν πολιτικές που ενθαρρύνουν την ισορροπία μεταξύ επαγγελματικής και προσωπικής ζωής.\nΕδώ και δεκαετίες όμως -βασικά εδώ και αιώνες- αυτό δεν συμβαίνει. Η εργασία ήταν -και συνεχίζει να είναι- μια από τις πιο σημαντικές πτυχές του ανθρώπου.\n“Οι περισσότεροι άνθρωποι αυτοπροσδιορίζονται ως εργαζόμενοι”, είπε η Νταμάσκε. ”Είναι μια ταυτότητα που οι ενήλικες οικειοποιούνται πολύ πρόθυμα”.\nΗ πανδημία το άλλαξε αυτό για όλους, και όχι μόνο για τους νεότερους εργαζόμενους. Εκτός από την επανεκτίμηση της σχέσης τους με την εργασία, οι άνθρωποι αναλογίζονται τον μεγαλύτερο σκοπό της ζωής τους. Κάνουν απολογισμό του τι θέλουν από μια δουλειά, τι θέλουν γενικά από την εργασία και τι θέλουν από τη ζωή τους. Τις περισσότερες φορές, οι εργαζόμενοι δεν είναι ικανοποιημένοι με μια θέση που δεν πληρώνει καλά και που δυνητικά ίσως τους βλάψει. Και η Gen Z δεν φοβάται να αναφέρει λεπτομερώς αυτές τις προσδοκίες τόσο στους εργοδότες όσο και στα μέσα κοινωνικής δικτύωσης.\n“Νομίζω ότι οι άνθρωποι συνειδητοποιούν ότι θέλουμε απλώς το καλύτερο για τον εαυτό μας”, είπε η Τζέιντ Κάρσον, 22 ετών, δημιουργός περιεχομένου που δίνει συμβουλές καριέρας σε ανθρώπους της γενιάς της. “Θέλω να βρίσκομαι σε μια δουλειά όπου να μπορώ να αναπτυχθώ επαγγελματικά και προσωπικά. Δεν θέλω να είμαι αγχωμένη, σε κατάθλιψη ή να περιμένω μονίμως πότε θα σχολάσω”.\nΣτόχος της Κάρσον είναι να βοηθήσει όσους ψάχνουν για δουλειά να συνειδητοποιήσουν ότι δεν πρέπει να φοβούνται να απαιτήσουν αυτό που τους αξίζει, ακόμα κι αν το μεγαλύτερο μέρος του κοινού της βρίσκεται αυτή τη στιγμή μόλις στην αρχή της εργασιακής του ζωής.\nΥπάρχουν και ορισμένες περιπτώσεις, όπου οι εργαζόμενοι παραιτούνται χωρίς να έχουν προλάβει να κερδίσουν σχεδόν τίποτα σε εμπειρία.\nΟι ευθύνες του εργοδότη\nΕνδιαφέρον έχει και το χάσταγκ “#QuitTok” όπου μαζεύονται όσοι θέλουν να επιδοκιμάσουν όσους εγκατέλειψαν τις δουλειές που τους “έριχναν”.\nΗ Νταμάσκε πάντως πιστεύει ότι για αυτήν την κατάσταση μεγάλο μερίδιο ευθύνης φέρουν και οι εργοδότες. “Έχουμε δει πραγματικά μια διάβρωση στη σύμβαση εργοδότη-εργαζομένου τα τελευταία 40 χρόνια”, είπε. “Γιατί ζητείται από τους νέους να αναλάβουν δεσμεύσεις έναντι των εργοδοτών, οι οποίοι από τη δική τους μεριά δεν τηρούν τους όρους της συμφωνίας; Επίσης οι νέοι εργαζόμενοι δεν μπορούν να εργαστούν μόνο σε μια εταιρεία μέχρι να συνταξιοδοτηθούν. Αυτού του είδους οι πρακτικές δεν συμβαίνουν πλέον”.\nΟι εργοδότες αισθάνονται όλο και πιο άνετα με την απόλυση εργαζομένων ως μέτρο μείωσης του κόστους, ενώ ταυτόχρονα βασίζονται περισσότερο σε προσωρινούς εργαζομένους και εργολάβους. Πολλοί μείωσαν το προσωπικό τους κατά τη διάρκεια της πανδημίας, με αποτέλεσμα οι εναπομείναντες εργαζόμενοι να πρέπει συχνά να αναλαμβάνουν περισσότερες ευθύνες και ώρες εργασίας. Και οι πιο νέοι και χαμηλά αμειβόμενοι είναι πιο πιθανό να τα παρατήσουν.\nΑνεξάρτητα από αυτό, πολλοί νέοι εργαζόμενοι, ειδικά εκείνοι που έχουν εισέλθει στο κόσμο της εργασίας κατά τις δύο τελευταίες υφέσεις, έχουν εσωτερικεύσει αυτή την εργασιακή ανασφάλεια και μπορεί να είναι πιο πρόθυμοι να φύγουν εάν προκύψει καλύτερη προσφορά. Σύμφωνα με δημοσκόπηση της Harris το 2019, οι εργαζόμενοι κάτω των 35 ετών εξέφρασαν ότι έχουν περισσότερο το “άγχος της απόλυσης” από τους μεγαλύτερους συναδέλφους τους. Έτσι, πολλοί δεν αναπτύσσουν μια επαγγελματική ταυτότητα που να συνδέεται με τον εργοδότη τους ή τον τρέχοντα τομέα εργασίας τους.\nΗ ζωή μετά την παραίτηση\nΚαι τι έρχεται μετά το #QuitTok; Δουλειά ως επί το πλείστον. Η ανάγκη για να βρει κάποιος λεφτά να πληρώσει το νοίκι του δεν σταματά. Έτσι, ορισμένοι χρήστες κάνουν αναδρομικά βίντεο, περιγράφοντας λεπτομερώς πώς άλλαξε η ζωή τους από τότε που εγκατέλειψαν μια τοξική ή μη ικανοποιητική δουλειά. Άλλοι δείχνουν τις προσπάθειές τους να στραφούν σε έναν άλλο τομέα εργασίας που να τους ικανοποιεί περισσότερο. Αντί, λοιπόν, να δίνουν έμφαση στον ελεύθερο χρόνο και την προσωπική “ολοκλήρωση” εκτός εργασίας, κάνουν βίντεο που κλίνουν σε μια διαφορετική επαγγελματική ταυτότητα.\nΗ τάση #breakintotech TikTok, για παράδειγμα, έχει επικριθεί για τη ρομαντικοποίηση των πλεονεκτημάτων μιας τεχνολογικής εργασίας χωρίς να βουτήξει στην πραγματικότητά της: πολλές ώρες, μεγάλος φόρτος εργασίας και πώς η ανάπτυξη ορισμένων δεξιοτήτων, προσόντων και συνδέσεων δεν μπορεί να γίνει από τη μια μέρα στην άλλη.\nAP Photo/Emrah Gurel AP\nΦούσκα ή αναγέννηση του συνδικαλισμού;\nΥπάρχει, ωστόσο, μια ασυμφωνία μεταξύ αυτών των πολύ δυναμικών online στάσεων και της πραγματικής πολιτικής δράσης, αυτής που απαιτείται στον πραγματικό κόσμο για να αλλάξουν τα πράγματα.\nΜπορεί οι πιο νέοι εργαζόμενοι να είναι οι πιο μαχητικοί στο ίντερνετ σε σχέση με την εργασία, αλλά στο τέλος της ημέρας, πρόκειται απλά για νεοεισερχόμενους στον χώρο της εργασίας. Ναι, ενδέχεται να έχουν μεγαλύτερη επιρροή σε ορισμένα εταιρικά περιβάλλοντα, μιλώντας για τα οφέλη για την υγεία και την ευελιξία της εξ αποστάσεως εργασίας, αλλά αυτές οι εξατομικευμένες νίκες δεν έχουν ακόμη διαδοθεί πλήρως στο εργατικό δυναμικό -για να φέρουν την αλλαγή και offline.\nΟι εργαζόμενοι στις ΗΠΑ έχουν επί του παρόντος σημαντική επιρροή για να απαιτήσουν καλύτερες συνθήκες και καλύτερες παροχές. Οι εργοδότες μπορεί να εξακολουθούν να κατέχουν μεγάλη εξουσία, αλλά ομάδες εργαζομένων οργανώνονται μέσω των συνδικάτων για να βελτιώσουν τους όρους και τις προϋποθέσεις της απασχόλησής τους. Σε ολόκληρη τη χώρα, οι εργαζόμενοι στις Amazon, Chipotle, McDonald's και Starbucks έχουν υποβάλει αίτηση για να συνδικαλιστούν.\nΟι zoomers αποτελούν μέρος αυτού του κύματος υπέρ των δικαιωμάτων, αλλά μέχρι στιγμής, η επίσημη συμμετοχή της ηλικιακής ομάδας είναι μάλλον σε μέτρια επίπεδα. Οι εργαζόμενοι μεταξύ 16 και 24 ετών έχουν το χαμηλότερο ποσοστό μελών σε συνδικάτα, σύμφωνα με μια έκθεση του Γραφείου Στατιστικών Εργασίας του 2022. Είναι πιθανό ότι λιγότεροι νέοι άνθρωποι προσλαμβάνονται σε συνδικαλιστικούς ρόλους, δεδομένου του τρόπου με τον οποίο η συμμετοχή σε συνδικάτα έχει μειωθεί σημαντικά από τη δεκαετία του 1980.\n“Οι περισσότεροι άνθρωποι στην ηλικία μου δεν έχουν ξεκάθαρη ιδέα για το τι είναι ένα σωματείο και δεν ρωτούν συχνά για αυτό όταν τους προσλαμβάνουν”, είπε η Ντακότα, η 21χρονη ρεσεψιονίστ.\nΌμως το ίντερνετ είναι εκεί για να ενημερώνει και να εισάγει τους νέους σε πιο προοδευτικές ιδέες. Θα το κάνει και σ’ αυτήν την περίπτωση; Θα πρέπει απλά να περιμένουμε και να δούμε.\nΠΕΡΙΣΣΟΤΕΡΑ: Οικονομία, Έρευνα Eteron, ΠΑΝΔΗΜΙΑ


Η αβάσταχτη κακοφωνία της "αριστείας" - 20/20 Magazine\nΗ αβάσταχτη κακοφωνία της "αριστείας"\nΗ Αναστασία Ζαννή είναι η Αναστασία Ζαννή. Μια Ελληνίδα τραγουδίστρια ανάμεσα σε χιλιάδες. Η μεγάλη παραφωνία ανήκει στο ΓΕΕΘΑ που την επέλεξε σε ένα ρόλο που την ξεπερνά. Και βέβαια στην «αυλή» του ανέμελου βασιλιά, που δεν παρέλειψε να την ανεβάσει στην Ακρόπολη ντυμένη με συνολάκι του οίκου της υπέρκομψης βασίλισσας. Γιάννης κερνάει - Γιάννης πίνει 200 χρόνια τώρα, περιμένατε κάτι διαφορετικό;\n27.03.2021 - 04:04\nΠροσωπικά, δεν θα μπω στη συζήτηση για το ποιος ή ποια θα ήταν ο/η πιο κατάλληλος/η για να τραγουδήσει τον Εθνικό μας Ύμνο μία τέτοια μέρα, σε μια τέτοια εκδήλωση.\nΠάντως δεν ήταν η συγκεκριμένη κυρία ή κάποια αντίστοιχη μετρίου (στην πιο αισιόδοξη προσέγγιση) βεληνεκούς, μια «σοπράνο διεθνούς φήμης» παντελώς άγνωστη στους Έλληνες απανταχού της Γης.\nΣίγουρα στη θέση της θα μπορούσε -και θα έπρεπε- να είναι μια αναγνωρισμένη Ελληνίδα καλλιτέχνιδα με αληθινό βιογραφικό, που δεν χρειαζόταν κανενός είδους «φούσκωμα». Και σαφώς υπάρχουν τέτοιες.\nΑκόμη πιο σίγουρα, όμως, δεν θα έπρεπε ποτέ μια καλλιτέχνιδα σε αυτόν το ρόλο να εμφανιστεί στην εκδήλωση της Εθνικής Επετείου μιας οποιασδήποτε πολιτισμένης χώρας με συνολάκι του οίκου μόδας ιδιοκτησίας της συζύγου του ίδιου του πρωθυπουργού.\nΈστω κι από την ελάχιστη επίγνωση ότι κάτι τέτοιο σε μία Εθνική Εορτή -και μάλιστα βαριά επετειακή- θα έφερνε οσμή σκανδάλου στους πολίτες.\nΚι όμως. Είχαν το θράσος να αντιμετωπίσουν τη γιορτή της 25ης Μαρτίου στην Επέτειο των 200 χρόνων από την Ελληνική Επανάσταση σαν άλλο ένα κακόγουστο πάρτι στο εξοχικό τους.\nΠου κάποια κολλητή ή ξαδέλφη -πρώην μοντέλο- θα φορέσει το συνολάκι της οικοδέσποινας για να το μοστράρει στους καλεσμένους -σε όσους τουλάχιστον από αυτούς μπόρεσαν να αποδειχτούν ανθεκτικοί στην ταυτόχρονη φωνητική -κυριολεκτική- εκτέλεσή τους από την αοιδό.\nΕιλικρινά, τόση κακοφωνία και κάλπικη αριστεία δεν αντέχεται πια. Είναι αβάσταχτη, κι ακόμα περισσότερο το θράσος τους.


erasitexnika.gr - Κεραυνός Ωραιοκάστρου - Νέα Γενεά Ασβεστοχωρίου 1-1 (ρεπορτάζ)\nΙσόπαλοι με σκορ 1-1 αναδείχθηκαν Κεραυνός Ωραιοκάστρου και Νέα Γενεά Ασβεστοχωρίου, μοιραζόμενοι έτσι από έναν βαθμό.\nΟι φιλοξενούμενοι προηγήθηκαν με το τέρμα του Μπάρμπα στο 13', αλλά οι γηπεδούχοι έφεραν το παιχνίδι στα ίσια με τον Μίλκα στο 63'.\nΤο φοβερό της όλης υπόθεσης είναι ότι ο Κεραυνός δεν πρέπει να πιστεύει την ατυχία του, καθώς ούτε λίγο, ούτε πολύ είδε τη μπάλα να βρίσκει στο δοκάρι τέσσερις φορές με τους Γκουτζαμάνη (17'), Μίλκα (66'), Σαββίδη (73') και Δαϊλίδη (82').\nΚεραυνός Ωραιοκάστρου (Καστανιώτης): Μητακίδης, Μπίνος(46' Δαϊλίδης Ε.), Γκουτζαμάνης (78' Καμπάκης), Τσάτσας, Πουσουλίδης, Μίλκας, Τοπαλίδης, Γραμμένος (36' Σαββίδης), Εξαδάκτυλος, Ουσταμπασίδης, Δαϊλίδης Π.\nΝέα Γενεά Ασβεστοχωρίου (Κωνσταντινίδης): Καλίγκος, Παναγιωτίδης, Κρίκος Δ. (60' Κίνης), Λιθοξόπουλος, Μπάρμπας, Δελλής, Καμπέρης, Κουγιούλης (70' Ελευθερίου), Αναστασιάδης, Μάλτος, Κρίκος Μ. (75' Καπράλος)\nΠερισσότερα σε αυτή την κατηγορία: « Θύελλα Περιστερώνα - ΑΕ Αγίου Γεωργίου 1-2 (ρεπορτάζ)\tΜακεδονικός Ασκού - Μακεδονικός Λητής 1-2 (ρεπορτάζ) »\nΜελιτέας - Ατρόμητος Πλαγιαρίου 2-0 (μίνι ρεπορτάζ)\nΑκόμη μία νίκη κατέγραψε στο ενεργητικό του ο Μελιτέας, κερδίζοντας εντός έδρας ...\nΑΟΚ Αγίου Αθανασίου: Πήρε έναν, ανανέωσε με έξι\nΝωρίς-νωρίς ξεκίνησε το σχεδιασμό της νέας σεζόν ο ΑΟΚ Αγίου Αθανασίου, αποκτώντ...\nΑΕ Φαλήρου: Στην Καβάλα ο Ματσκανίδης!\nΣτα… πάτρια εδάφη γυρίζει ο Νίκος Ματσκανίδης, καθώς επαγγελματικές υποχρεώσεις ...


ΑΝΑΚΟΙΝΩΣΗ ΝΕΟΥ ΚΟΜΜΑΤΟΣ ΑΠΟ ΤΟΝ Η.ΚΑΣΙΔΙΑΡΗ. Tα βρόντηξε και το πρωτοπαλλήκαρο. ΤΙ ΑΝΑΦΕΡΕΙ ΣΕ ΒΙΝΤΕΟ- “ΔΙΑΚΗΡΥΞΗ” - ΜΑΚΕΔΟΝΙΑ WebTV\nΑΝΑΚΟΙΝΩΣΗ ΝΕΟΥ ΚΟΜΜΑΤΟΣ ΑΠΟ ΤΟΝ Η.ΚΑΣΙΔΙΑΡΗ. Tα βρόντηξε και το πρωτοπαλλήκαρο. ΤΙ ΑΝΑΦΕΡΕΙ ΣΕ ΒΙΝΤΕΟ- “ΔΙΑΚΗΡΥΞΗ”\n“ΕΝΑ ΚΙΝΗΜΑ ΓΕΝΝΙΕΤΑΙ! Οι καιροί απαιτούν την άμεση δημιουργία και δράση ενός σύγχρονου εθνικού κόμματος, όπως αυτά που κυριαρχούν εκλογικά σε ολόκληρη την Ευρώπη.\nΗ αρχή έγινε! Επικοινωνήστε ΑΜΕΣΑ μαζί μας μέσω τηλεφώνου και διαδικτύου. Επισκεφθείτε ΤΩΡΑ την ιστοσελίδα ELLHNES.net. Να οργανωθούμε δυναμικά χιλιάδες Έλληνες ενωμένοι σε όλη την Ελλάδα. Να δημιουργήσουμε ένα πανελλήνιο κίνημα ενάντια στον αφελληνισμό της Πατρίδας μας. Είναι μονόδρομος και άμεση ανάγκη η φωνή μας να ακουστεί δυνατά στη βουλή. Να ενισχυθεί και να διεκδικήσει μία νέα εθνική πολιτική για όλα τα μείζονα ζητήματα της Πατρίδας μας.”\nΠροηγούμενο άρθροΣοκ στην Καλλιθέα από την επίθεση με βιτριόλι σε 34χρονη\nΕπόμενο άρθροΣυνέχεια στη “σκούπα” Μπερτάκη


Επαγγελματικό Κατάστημα Γλυφάδα – 55 τ.μ. – RE/MAX Fidelity Brokers\nΤαυτότητα ακινήτου: 231941002-8\nΓΛΥΦΑΔΑ, κατάστημα 55 τ.μ στον ημιυπόγειο χώρο γνωστού εμπορικού κέντρου στην Γλυφάδα. Μισθωμένο σε μεγάλη εταιρεία για πολλά χρόνια. Κατάλληλο για επένδυση.\nΑνανεώθηκε στις 12 Ιουλίου, 2021 στην 10:40 πμ\nΓεια σας, με ενδιαφέρει [Επαγγελματικό Κατάστημα Γλυφάδα – 55 τ.μ.]


Επίσκεψη της Α΄ ΕΛΜΕ Πέλλας στο νέο Διευθυντή Δευτεροβάθμιας Εκπαίδευσης | Karatzova.com\nHome / Εκπαίδευση / Επίσκεψη της Α΄ ΕΛΜΕ Πέλλας στο νέο Διευθυντή Δευτεροβάθμιας Εκπαίδευσης\nΕπίσκεψη της Α΄ ΕΛΜΕ Πέλλας στο νέο Διευθυντή Δευτεροβάθμιας Εκπαίδευσης\nΤο νέο Διευθυντή της Διεύθυνσης Δευτεροβάθμιας Εκπαίδευσης Πέλλας κ. Μπαχαράκη Θωμά επισκέφτηκε το Διοικητικό Συμβούλιο της Α’ ΕΛΜΕ Πέλλας, στο γραφείο του στην Έδεσσα. Οι εκπαιδευτικοί ευχήθηκαν στο νέο Διευθυντή τους καλή θητεία και του μετέφεραν την πρόθεσή τους για δημιουργική συνεργασία σε όλα τα ζητήματα που θα αντιμετωπίζουν οι καθηγητές στο μέλλον, ζητώντας ενημέρωση, διάλογο και αποφυγή αιφνιδιαστικών ενεργειών. Από τη μεριά του, ο κ. Μπαχαράκης διαβεβαίωσε τους συνδικαλιστές ότι θα είναι στο πλευρό τους, αισθανόμενος ως ένας από αυτούς, καθώς είναι «μάχιμος» εκπαιδευτικός της τάξης.\nΑπό την Α’ ΕΛΜΕ Πέλλας παραβρέθηκαν ο Πρόεδρος κ. Πριβαρτιτσάνης Πέτρος, η Αντιπρόεδρος κυρία Σεμερτζίδου Δέσποινα, η Ταμίας κ. Καρουσιώτη Βασιλική, και τα μέλη κυρία Παπαντωνίου Χρυσή και κ. Νικολαΐδης Γιάννης.\nΗ συνάντηση έγινε σε πολύ καλό κλίμα και έκλεισε με τις δύο πλευρές να ανανεώνουν το ραντεβού σύντομα για να συζητήσουν πιο συγκεκριμένα θέματα.


Σαμουέλ και Λίβελε - Φυλακισμένοι στον Παράδεισο | ομάδα ΜΕΣΑ\nΣαμουέλ και Λίβελε - Φυλακισμένοι στον Παράδεισο\nby Τριανταφυλλιά Ηλιοπούλου Τετάρτη, Μαΐου 04, 2016 2 comments\nΉτανε πάντα εδώ; αναρωτήθηκε ο Σαμουέλ, κοιτώντας με το κεφάλι του γερμένο από απορία το κρυστάλλινο μπάλωμα στον μαύρο βράχο. Ήταν από τους λίγους που του επιτρεπόταν να μπει στα δωμάτια του αρχιερέα Εωσφόρου Γεννεώ. Είχε το δικαίωμα του πρωτότοκου, μιας και ήταν ο μεγαλύτερος γιός του, ο μόνος που είχε γεννηθεί κι όχι δημιουργηθεί, πριν ακόμα από το σχίσμα. Το όνομα της μητέρας του, της Όνονεΰ Ον, ήταν απαγορευμένο να προφέρεται στις έξι επικράτειες της Κόλασης. Ακόμη και ο πατέρας του δεν τολμούσε να το ξεστομίσει, παρά μόνο σε ώρες αχαλίνωτης μέθης και ασυνειδησίας. Το κρύσταλλο καθρέφτισε την ψηλή γεροδεμένη μορφή του. Το κεφάλι με τα μαύρα στριφογυριστά κέρατα, τα κατάμαυρα σγουρά μαλλιά, τα βαθουλωμένα κόκκινα μάτια του. Χάιδεψε το τραγίσιο γενάκι στο πηγούνι του. Η μακριά ουρά του, σχεδόν με δική της θέληση υψώθηκε ανάμεσα από τα μυώδη μπούτια του κι άγγιξε το δαιμονικό του σκήπτρο που είχε ζωντανέψει απότομα. Τυλίχτηκε μαγνητισμένη γύρω του. Ο Σαμουέλ ένιωσε τους μυς στην κοιλιά του να σφίγγονται και έκπληκτος είδε το ανοιχτόχρωμο σοκολατί δέρμα του να ροδίζει αλλόκοτα. Έπιασε με τα τέσσερα ονυχοφόρα του δάχτυλα την τριγωνική άκρη της ουράς του ξετυλίγοντάς την από το ερεθισμένο του όργανο. Η ουρά έμεινε για λίγο στριφτή ακόμα, παραπονεμένη ανάμεσα στα πόδια του κι ύστερα ηρέμισε και αφέθηκε πάλι ελεύθερα στη θέση της. Πήγε στο δωμάτιό του, να βρει τον μαθητευόμενό του τον Άδαμ, έναν από τους δαίμονες πρώτου βαθμού που είχαν πρόσφατα δημιουργηθεί για την ικανοποίηση των μεγαλύτερων.\n«Έλα να σου δώσω», του είπε αναστενάζοντας, και μισοξάπλωσε στο πέτρινό του ανάκλιντρο. Ο μικρός δαίμονας, χωρίς κέρατα ακόμα στο κεφάλι, γονάτισε δίπλα στον δάσκαλό του και πήρε το σκήπτρο του στο στόμα του. Το πιπίλησε και το έγλυψε με τη γλώσσα του όπως ήξερε πως του άρεσε και, όταν ο Σαμουέλ βόγκηξε και συσπάστηκε τελειώνοντας, ρούφηξε με σεβασμό το αίμα που τινάχτηκε στο στόμα του και το κατάπιε ευγνώμων.\n«Πες μου πάλι, δάσκαλε, πως έγινε αυτή η τρύπα στην κοιλιά σου», ρώτησε χαμηλόφωνα ο μικρός δαίμονας τρέμοντας από προσμονή να μάθει.\nΟ Σαμουέλ γέλασε. Εκείνος ο νεαρός είχε πραγματικά διαβολική περιέργεια για τα πάντα. Σύντομα θα άρχιζε να ανεβαίνει τις βαθμίδες της κόλασης με άλματα. Όχι σαν τον ίδιο, που είχε κολλήσει στην ένατη και δεν έλεγε να πάει παραπάνω. Ως τώρα θα πρεπε να χε φτάσει όπως πολλά από τα αδέρφια του στην δωδέκατη, την ανώτερη που υπήρχε μετά από την τελευταία. Μόνο ο Αρχιερέας, ο Πατέρας του, κατείχε την δέκατη τρίτη.\n«Φταίει που έχω και αίμα αγγέλου μέσα μου», χαμογέλασε αινιγματικά, απαντώντας συγχρόνως στον εαυτό του και τον Άδαμ.\n«Πώς έγινε αυτό, δάσκαλε, πες μου!», δέχτηκε δυο τρία απαλά χτυπήματα στο κεφάλι και κοίταξε τον Σαμουέλ κατάματα.\n«Απαγορεύεται να σου πω», του έκλεισε το μάτι πονηρά, κι ο μικρός γέλασε.\nΠάντα έτσι έλεγε πριν αρχίσει να του διηγείται την απίστευτη ιστορία...\n«Στην αρχή υπήρχαν μόνο ο Πατέρας και η Μητέρα. Μόνοι τους έφτιαξαν τα δεκατέσσερα επίπεδα του Κόσμου. Ύστερα ο Πατέρας άνοιξε με το κλειδί του το μυστικό δωμάτιο της Μητέρας κι έβαλε μέσα της εμένα».\n«Τόσο μεγάλη ήταν που σε χωρούσε;», ρώτησε με ανοιχτό το στόμα ο μικρός δαίμονας.\n«Όχι, ήτανε μικρή, πολύ μικρότερη από τον Πατέρα. Ήταν ανοιχτόχρωμη ρόδινη με κάτασπρες μεγάλες φτερούγες και φως στα μαλλιά και αντί για σκήπτρο είχε εκεί κάτω ένα μυστικό. Ένα μυστικό δωμάτιο που ανοίγει με αυτό το κλειδί», είπε και του χάιδεψε το άγουρο ακόμη όργανο που πάλευε να τεντωθεί και να δείξει τη δύναμή του.\nΟ μικρός ανατρίχιασε.\n«Και πώς σε έβαλε ο πατέρας μέσα στο μυστικό δωμάτιο δάσκαλε;», ψέλλισε χαμηλόφωνα, γνωρίζοντας πως οι λέξεις που ξεστόμιζαν θα μπορούσαν να τους καταδικάσουν σε εξορία στο Πυρ το Εξώτερο.\n«Όπως σου δίνω εγώ το αίμα μου. Άφησε το αίμα του μέσα της εκεί κάτω κι όταν ενώθηκε με το δικό της άρχισα να φτιάχνομαι εγώ. Ήμουν πολύ πολύ μικρός στην αρχή, σαν μια τριχούλα. Μετά έγινα σαν τη μικρή σου χούφτα, κι ένα μακριό φίδι βγήκε από την κοιλιά μου και κόλλησε στη σάρκα της για να με ταΐζει από αυτήν. Όταν μεγάλωσα τόσο που δεν χωρούσα πια άλλο μέσα στο δωμάτιό της έσπασα την πόρτα και βγήκα».\n«Και δεν πέθανε;», ρώτησε με τρόμο, θυμούμενος έναν μικρό αδερφό του που ο δάσκαλός του του έσκισε την κοιλιά και τον άφησε να πεθάνει.\nΠοτέ δεν είχαν προχωρήσει τόσο πολύ αυτή την κουβέντα.\n«Όχι, δεν πέθανε», είπε σιγανά ο Σαμουέλ, με έναν τόνο νοσταλγίας στη φωνή του.\n«Ήμουν τόσο ανήμπορος και αδύναμος που ο Πατέρας με κράτησε μέσα στην ανοιχτή παλάμη του και θέλησε να με φάει. Η Μητέρα δεν τον άφησε. Με έκρυψε μέσα στον κόρφο της και μου έδινε να πιω λευκό αίμα από το στήθος της».\nΟ Άδαμ έσκυψε και κοίταξε τις μικρές κόκκινες θηλές του κι αναρωτήθηκε αν έβγαζαν αίμα.\n«Όχι, δεν είναι έτσι. Της Μητέρας ήταν στρογγυλά και μαλακά σαν μικρά μαξιλάρια. Όχι σαν εμάς».\n«Και τι έγινε μετά και χωρίστηκαν οι επικράτειες;», μπήκε πια ο Άδαμ σε ένα εντελώς αφορισμένο κομμάτι της ιστορίας.\n«Άσε και κάτι για άλλη μέρα», τον νουθέτησε συγκαταβατικά ο θεόρατος δαίμονας και τον έστειλε να κοιμηθεί στο κρεβάτι του.\nΠροσπάθησε κι εκείνος να κοιμηθεί, μέσα στο πάντα ενοχλητικό γι αυτόν πανδαιμόνιο, αλλά ο νους του γυρνούσε διαρκώς στο κρυστάλλινο μπάλωμα πάνω στο μαύρο βράχο, που του χε δείξει την παραμορφωμένη του αντανάκλαση και τον είχε ερεθίσει τόσο απόλυτα. Λες κι από πίσω του είχε κρυμμένο κάτι, κάτι παλιό και πρωτόγνωρο και ηδονικά επιθυμητό. Κάτι που ζούσε σε έναν άλλο κόσμο.\nΆφησε τον εαυτό του να τυραννιστεί για μέρες πριν τολμήσει να ξαναμπεί στο δωμάτιο του πατέρα του. Ο Εωσφόρος είχε ξεκινήσει για την προγραμματισμένη περιοδεία του στις έξι επικράτειες. Ο Σαμουέλ εκμεταλλεύτηκε τη συγκυρία και τρύπωσε διστακτικά στο δωμάτιο με τον κρυστάλλινο καθρέπτη.\n«Κοίτα με», τον κοίταξε, περιμένοντας τάχα να του απαντήσει.\nΟ κρύσταλλος τον κορόιδεψε αντανακλώντας απλά τη μορφή του. Οι μαύρες σγουρές τρίχες στο κορμί του ζωγράφιζαν ένα τέλειο δαιμονικό πρόσωπο. Τα κέρατα γύρω από το στήθος του, το κεφάλι πάνω στους μυς της κοιλιάς του, το τριγωνικό γένι πάνω από το όργανο του βασανισμού του. Δεν μπορούσε όλες αυτές τις μέρες να δώσει τίποτα στον Άδαμ. Μόνο η ανάμνηση του καθρέφτη τον ερέθιζε πια.\n«Δεν είμαι καλός μαθητής, δάσκαλε;», του παραπονέθηκε ο νεαρός δαίμονας εκείνο το ίδιο πρωί.\n«Και βέβαια είσαι», τον καθησύχασε ο Σαμουέλ, μα δεν μπορούσε να του εξηγήσει.\nΚατέβασε από τη βιβλιοθήκη τον τόμο με τις απαγορευμένες εκκλήσεις, κι έψαξε να βρει την επίκληση για άγγελο. Τα τέσσερα μακριά του δάχτυλα έτρεμαν ξεφυλλίζοντας το ανίερο βιβλίο. Είδε ζωγραφισμένη τη μορφή της Ον, στιγματισμένη από τα ξόρκια προστασίας των δαιμόνων.\n«Γιατί σε φοβούνται τόσο, Μητέρα;», χάιδεψε με τα μυτερά νύχια του την εικόνα.\nΈκλεισε το βιβλίο απότομα δημιουργώντας ένα σύννεφο σκόνης και το πέταξε στο άστρωτο κρεβάτι.\n«Άχρηστες φιλοσοφίες», σφύριξε η φωνή του οργισμένη κι έπιασε ένα μεταλλικό δοχείο με κρασί που είχε μείνει δίπλα στο κρεβάτι του Εωσφόρου από εχθές το βράδυ.\nΤο σήκωσε στο στόμα απότομα, πίνοντας αχόρταγα σαν δαίμονας, και χύθηκε σε όλο το κορμί του καίγοντάς τον. Τη στιγμή που κατέβαζε το άδειο κανάτι απ το κεφάλι του, είδε στον καθρέφτη ένα πρόσωπο να τον περιεργάζεται με απορία. Τρόμαξε. Οι τετραδάκτυλες πατούσες του ξαφνικά ήταν πολύ μικρές για να τον στηρίξουν. Γονάτισε τρέμοντας. Το σκήπτρο του είχε τόσο επώδυνα ορθωθεί ανάμεσα στα πόδια του, που άγγιζε τις τρίχες στην κοιλιά του. Μπουσούλησε αργά προς το κρυστάλλινο παράθυρο. Το πρόσωπο από πίσω χαμήλωσε κι αυτό και βρέθηκε ακριβώς απέναντί του. Ήτανε το λευκορόδινο πρόσωπο ενός αγγέλου. Τα μακριά λευκά μαλλιά της σέρνονταν στο μακρινό δικό της έδαφος. Δυο μικρά μυτερά στήθη κρέμονταν σφιχτά κάτω από τον χρυσόλευκο χιτώνα της. Ο Σαμουέλ κόλλησε το πρόσωπό του πάνω στον καθρέφτη, κι ένιωσε κάτι να σκίζεται μέσα στο βάθος του κορμιού του. Έσφιξε τα μάτια από πόνο και απόλαυση. Ένιωσε πάνω στο πρόσωπό του το υγρό που τινάχτηκε από μέσα του. Δεν ήταν κόκκινο αίμα. Ήταν ένα παχύρευστο υπόλευκο υγρό που έμοιαζε με το γάλα της μάνας του. Όταν ξανάνοιξε τα μάτια του ο άγγελος δεν ήταν πια εκεί. Σήκωσε τις παλάμες του πάνω στο ακατέργαστο γυαλί και τις χτύπησε με δύναμη, λες και πίστευε πως θα το έσπαγε και θα έτρεχε πίσω από τον φευγάτο άγγελο. Ύστερα κυλίστηκε στο πάτωμα σφαδάζοντας. Η μακριά ουρά του μαστίγωσε την πέτρα τόσο δυνατά που μάτωσε και τυλίχτηκε πονεμένη γύρω απ τον μηρό του. Έπρεπε να βρει να πιεί σήμερα. Βγήκε επιφυλακτικά από το δωμάτιο του πατέρα του και πήγε να κρυφτεί στο δικό του. Έστειλε τον Άδαμ να του φέρει μαύρο κρασί.\n«Πιες», του πρότεινε κι εκείνου και του βαλε με το ζόρι το στόμιο του μπουκαλιού στα χείλη, παρόλο που δεν επιτρεπόταν στους μικρούς να πίνουν από το «αίμα του Πατέρα».\nΠέρα από το τέλος της έκτης επικράτειας, πέρα από την θάλασσα της στάχτης, στην απέναντι διάσταση του Κόσμου, η Λίβελάι-ελ ψηλαφούσε επιφυλακτικά τον μαύρο κρυσταλλικό βράχο. Της είχε φανεί για μια στιγμή πως μια θολή μορφή την κοιτούσε μέσα από τις αντανακλάσεις του. Μια μορφή που πονούσε και ζητούσε τη βοήθεια της. Γιατί ήταν φυλακισμένο εκείνο το πλάσμα εκεί μέσα; Δεν ήταν η πρώτη φορά που κάτι μυστήριο της ψιθύριζε μέσα από τον βράχο. Ο τόπος εκείνος θεωρούταν ανίερος και απαγορευμένος, αλλά η νεαρή Λίβελε διέσχιζε συχνά τα λιβάδια με τις αγκαθωτές φράουλες για να ακούσει τον αέρα να τραγουδάει περνώντας μέσα από τους ηφαιστειακούς βράχους. Εκείνο το μαγικό τραγούδι της προκαλούσε σαρκική επιθυμία...\n«Μα γιατί να είναι απαγορευμένο κάτι τόσο όμορφο;», είχε ρωτήσει κάποτε την αγαπημένη της αδερφή, την Πρώτη Κόρη της Μητέρας.\n«Γιατί η επιθυμία είναι για τους δαίμονες, μικρή μου Λίβελε. Οι άγγελοι αγαπούν, οι δαίμονες θέλουν. Έτσι ήταν πάντα ο Κόσμος».\n«Όχι πάντα», μουρμούρισε αντιδραστικά η ατίθαση αγγελίνα.\n«Ω, μη σκοτίζεις το μυαλουδάκι σου αγαπημένη μου», της χάιδεψε τα μαλλιά και τη φίλησε τρυφερά στα χείλη.\n«Μα, θυμάμαι καλά. Εσύ μου το είπες την πρώτη φορά που σε φίλησα. Μου είπες πως είσαι η κόρη της Μητέρας και του Πατέρα. Ξέρεις πως γι αυτό σ αγαπώ».\n«Σώπα, μη μιλάς για αυτόν!», την απόπαιρνε πάντα και έληγε τη συζήτηση άδοξα.\nΤώρα όμως η Λίβελε δεν είχε σκοπό να υποχωρήσει τόσο εύκολα.\n«Πες μου πώς είναι ο Πατέρας!», έσφιξε τα χείλη της πεισμωμένη.\n«Είναι φρικτός, σαν τέρας», προσπάθησε να την τρομοκρατήσει η Ήβηβελ, η Πρώτη Κόρη.\n«Είναι ολόκληρος τυλιγμένος σε φλόγες, έχει νύχια γαμψά και μεγάλα μυτερά κέρατα. Κι έχει ένα ζωντανό σπαθί κάτω εκεί, που σου τρυπάει το μυστικό σου και πεθαίνεις».\nΗ Λίβελε γούρλωσε τα μάτια φοβισμένη.\n«Και είναι όλοι οι δαίμονες έτσι;», τόλμησε να ρωτήσει σιγανά, σκεπτόμενη τη μορφή στο βράχο.\n«Έτσι και χειρότεροι», την έπιασε αγκαζέ ικανοποιημένη η Ήβη και την πήρε να περπατήσουν στους κήπους του Παραδείσου.\nΣαμουέλ και Λίβελε, Φυλακισμένοι στον Παράδεισο, μέρος β΄\nΣαμουέλ και Λίβελε, Φυλακισμένοι στον παράδεισο, μέρος γ΄\nΣαμουέλ και Λίβελε, Φυλακισμένοι στον παράσεισο, μέρος δ'\nΑντώνιος Ψαρρός 4/5/16, 8:19 μ.μ.\nΤριανταφυλλιά Ηλιοπούλου 5/5/16, 9:17 π.μ.\nΕλπίζω να σου αρέσει εξίσου και η συνέχεια Αντώνη, σε ευχαριστώ!


Κορωνοϊός: Ενισχύεται το νοσοκομείο Μυτιλήνης -Στόχος η λειτουργία εργαστηρίου για ανίχνευση του ιού - CNN.gr\nΚορωνοϊός: Ενισχύεται το νοσοκομείο Μυτιλήνης -Στόχος η λειτουργία εργαστηρίου για ανίχνευση του ιού\nΠέμπτη, 02 Απριλίου 2020 10:55\nΣτην πρόσληψη βιολόγου αλλά και σε όλες τις απαραίτητες ενέργειες για να υπάρξει η κατάλληλη πιστοποίηση και φυσικά ο εξοπλισμός με στόχο, ως τις 10 Απριλίου, να μπορεί να γίνεται στο ίδρυμα μοριακός έλεγχος για την ανίχνευση κορωνοϊού (SARS-CoV-2), προχώρησε η διοίκηση του Νοσοκομείου Μυτιλήνης.\n«Στόχος μας είναι να αποφευχθούν άμεσα οι αποστολές δειγμάτων με πλοίο ή αεροπλάνο στην Αθήνα. Κάτι που γίνεται δύσκολα μια και πλέον δεν υπάρχου δρομολόγια καθημερινά. Όταν είσαι σε ένα νησί, πρέπει να λειτουργείς έχοντας στο νου σου ότι στα πάντα και φυσικά στο μοναδικό νοσοκομείο πρέπει να είσαι αυτάρκης» δήλωσε στο ΑΠΕ-ΜΠΕ ο διοικητής του νοσοκομείου Μυτιλήνης Γιώργος Καμπούρης.\nΣε υγειονομικό περιορισμό τίθεται από σήμερα το πρωί η δομή προσφύγων της Ριτσώνας για χρονικό διάστημα 14 ημερών, μετά από τον εντοπισμό κρουσμάτων κορωνοϊού και κατόπιν σχετικής εντολής του υπουργού Μετανάστευσης Νότη Μηταράκη σε συνεργασία με τον υφυπουργό Πολιτικής Προστασίας Νίκο Χαρδαλιά και τον Πρόεδρο του ΕΟΔΥ Παναγιώτη Αρκουμανέα.\nΩστόσο, κανένα από τα 20 άτομα που βρέθηκαν θετικά στον ιό δεν νοσεί ούτε εμφανίζει συμπτώματα.\nΕπίσης, από τα αποτελέσματα του ελέγχου, προέκυψε ότι όλα τα δείγματα του προσωπικού που ελέγχθηκε ήταν αρνητικά.\nΈτσι, για διάστημα των 14 ημερών απαγορεύεται ρητά η είσοδος και η έξοδος από την δομή φιλοξενίας, ενώ η ΕΛ.ΑΣ. έχει ενισχυμένη παρουσία στο χώρο γύρω από την δομή για την τήρηση του περιορισμού της κυκλοφορίας.\nΗ Γενική Γραμματεία Υποδοχής σε συνεργασία με τον ΕΟΔΥ, θα φροντίσουν για την κάλυψη των βασικών αναγκών των φιλοξενουμένων στη δομή, σε θέματα σίτισης και υγειονομικής περίθαλψης. Ο ΕΟΔΥ ήδη ενισχύει την παρουσία του στη δομή με πρόσθετο υγειονομικό προσωπικό.\nΕπίσης, χθες διαπιστώθηκε ότι φιλοξενούμενη σε διαμέρισμα στην περιφέρεια Κιλκίς, βρέθηκε θετική στον ιό COVID 19, κατά τη διάρκεια παραμονής της σε μαιευτική κλινική της πόλης.\nΗ ίδια και η οικογένεια της τέθηκαν σε αυστηρό κατ΄ οίκον περιορισμό για 14 ημέρες. Κλιμάκιο του ΕΟΔΥ βρίσκεται ήδη στην περιοχή και πραγματοποιεί ιχνηλάτηση των επαφών της νεαρής γυναίκας.\nΥπενθυμίζεται ότι στη δομή στη Ριτσώνα φιλοξενούνται 2.800 άτομα.\nΕΛΛΑΔΑ\t· ΚΟΡΩΝΟΪΟΣ\t· ΚΟΡΩΝΟΪΟΣ\t· ΚΟΡΩΝΟΪΟΣ ΣΤΗΝ ΕΛΛΑΔΑ\t· ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ\t· ΕΡΓΑΣΤΗΡΙΟ\t· ΠΡΟΣΦΥΓΙΚΟ\t· ΔΟΜΕΣ ΦΙΛΟΞΕΝΙΑΣ ΠΡΟΣΦΥΓΩΝ


Άννα Φιλίνη: Οι επιτυχίες σας είναι σημαντικές για όλη την Ευρωπαϊκή αριστερά\nΣυνέδριο του Die Linke, Ροστόκ, 15/5/10\nΣτο συνέδριο του κόμματος «Η Αριστερά» (Die Linke), που έγινε στο Ροστόκ της Γερμανίας το Σάββατο 15/5, τον ΣΥΝ εκπροσώπησε η Άννα Φιλίνη, μέλος της ΚΠΕ του κόμματος και πρ. βουλευτής.\nΣτο συνέδριο εξελέγη νέα ηγεσία με συμπροέδρους τους Γκεζίνε Λετς και Κλάους Ερνστ.\nΑκολουθεί το κείμενο του χαιρετισμού της Α. Φιλίνη στο 2ο συνέδριο του κόμματος Die Linke.\n"Αγαπητοί σύντροφοι, χαιρετίζουμε το συνέδριό σας και αντλούμε αισιοδοξία από τις επιτυχίες σας. Θερμά συγχαρητήρια για την σημαντική νίκη σας στις τελευταίες εκλογές στη Ρηνανία- Βεστφαλία. Σας φέρνω τον θερμό χαιρετισμό του προέδρου μας Αλέξη Τσίπρα με τις θερμές ευχές του για την επιτυχία του συνεδρίου σας.\nΜε το κόμμα σας έχουμε αναπτύξει θερμές συντροφικές σχέσεις τόσο σε διμερές επίπεδο όσο και στο πλαίσιο του ΚΕΑ και της Αριστερής Ομάδας στο Ευρωκοινοβούλιο .Τώρα καλείστε να εκλέξετε νέα ηγεσία. Ο σ. Λόταρ Μπίσκι και άλλα στελέχη του κόμματός σας ήρθαν συχνά στην Ελλάδα για να στηρίξουν κοινές πρωτοβουλίες. Γνωρίζουμε πως ο Λόταρ Μπίσκι και ο Οσκαρ Λαφονταίν έπαιξαν καθοριστικό ρόλο για την ίδρυση και τις επιτυχίες του DI LINKE. Ευχόμαστε ολόψυχα να συνεχίσετε με νέες δυνάμεις αυτή την πορεία.\nΤα κόμματά μας έχουν κοινές θέσεις για την Ευρώπη. Υποστηρίζουν ότι το νεοφιλελεύθερο και μονεταριστικό μοντέλο οικοδόμησης της Ευρώπης δεν έχουν μέλλον, ότι ο νεοφιλελευθερισμός και ο ατλαντισμός δεν ενώνουν αλλά διαιρούν την Ευρώπη.\nΈρχομαι από την Ελλάδα εδώ στο Ροστόκ σε μια δύσκολη στιγμή για την χώρα και τον λαό μας . Η τελευταία συμφωνία με την ΕΕ και το ΔΝΤ φαίνεται ότι ανακούφισε την ελληνική κυβέρνηση μπρος τον κίνδυνο της χρεοκοπίας. ¨Όμως το τίμημα για τους έλληνες εργαζόμενους είναι μονόπλευρο και εξαιρετικά βαρύ εξ αιτίας της δραστικής μείωσης των μισθών και των συντάξεων. Παράλληλα είναι διάχυτος ο φόβος ότι τα μέτρα δεν εξασφαλίζουν ανάπτυξη, ότι θα έρθει σοβαρή ύφεση της οικονομίας. Ήδη αυξήθηκε η ανεργία. Ο κόσμος είναι αγανακτισμένος με την καθυστέρηση λήψης μέτρων από την ΕΕ και την έλλειψη αλληλεγγύης, είναι θυμωμένος γιατί άλλα υποσχότανε η κυβέρνηση προεκλογικά, πριν ανέβει στην εξουσία. Τώρα μας ήρθε νέο νομοσχέδιο για το ασφαλιστικό. Οι κινητοποιήσεις των συνδικάτων και της νεολαίας δεν σταματούνε.\nΗ Ελλάδα πέρασε στην αρχή με ήπιο τρόπο την πρώτη φάση της κρίσης. Στην δεύτερη φάση αποκαλύφθηκε το μεγάλο δημοσιονομικό έλλειμμα χάρη στον υπερβολικό δανεισμό. Ο υπερδανεισμός της χώρας υπήρξε επιλογή των κυβερνήσεων ΝΔ και ΠΑΣΟΚ για να εξυπηρετήσουν τις δικές τους πελατειακές ανάγκες καθώς και τα συμφέροντα τραπεζών και εργολάβων που αποκόμισαν τεράστια κέρδη. Με την αποκάλυψη του ελλείμματος η Ελλάδα βρέθηκε στο επίκεντρο παγκόσμιων ανταγωνισμών και κερδοσκοπικών παιχνιδιών. Όμως αυτά αποδείχθηκε περίτρανα ότι απειλούν όχι μόνο την Ελλάδα, αλλά άμεσα την ευρωζώνη συνολικά, ολόκληρη την Ευρώπη.\nΗ νεοφιλελεύθερη οικοδόμηση της ΕΕ οδηγεί σε ύφεση και ανεργία. Μέσα σε αυτό το πλαίσιο οι πιο αδύναμες οικονομίες απειλούνται από την χρεοκοπία. Η ΕΕ λειτουργεί ως ενιαία αγορά που έχει μεν κοινό νόμισμα, αλλά που δεν έχει κοινές πολιτικές και οικονομικές κατευθύνσεις. Δεν έχει εκείνους τους πολιτικούς θεσμούς που θα την κάνουν να λειτουργεί με αλληλεγγύη, με εξισορρόπηση του κόστους και της ωφέλειας της ενοποίησης. Η σκληρή δημοσιονομική πειθαρχία οδηγεί τις χώρες με μεγάλα ελλείμματα , όπως είναι οι χώρες του νότου της Ευρώπης , στην ασφυξία.\nΑποτελεί μεγάλη αντίφαση η ύπαρξη ενιαίου νομίσματος χωρίς να υπάρχει ένας αντίστοιχος ομοσπονδιακός προϋπολογισμός που να υπολογίζει τις ανάγκες της Ευρώπης συνολικά. Πώς να κλείσουν τα εξωτερικά τους ελλείμματα Ελλάδα, Ισπανία, Πορτογαλία, όταν οι ευρωπαϊκές χώρες που έχουν πλεονάσματα δεν αυξάνουν τις εισαγωγές καταναλωτικών προϊόντων από αυτές, ενώ την ίδια στιγμή οι πιο πλούσιες χώρες της Ευρώπης είναι ο κύριος εξαγωγέας απέναντί τους ? Η Ελλάδα πληρώνει τεράστια ποσά σε εισαγωγές καταναλωτικών προϊόντων από την ΕΕ αλλά και για εξωφρενικούς πολεμικούς εξοπλισμούς.\nΜέσα σε αυτές τις συνθήκες πολλοί μιλήσανε για το τέλος της ευρωζώνης. Δυστυχώς τέτοιες φωνές ακούγονται και μέσα στην Αριστερά, που μιλούν και για έξοδο από την Ευρωπαϊκή ένωση υποβαθμίζοντας τις βλαβερές συνέπειες των αντιευρωπαϊκών σχεδίων. Αντίθετα, η περίπτωση της Ελλάδας πρέπει να δώσει ώθηση για ένα θαρραλέο βήμα προς την πολιτική ένωση της Ευρώπης. Πολλοί από εμάς πιστεύουμε ότι είναι επείγουσα η ομοσπονδιακή δημοκρατική ευρωπαϊκή ενοποίηση.\nΣυντρόφισσες και σύντροφοι, τα τελευταία αντεργατικά μέτρα στην Ελλάδα οδήγησαν σε πολύ μεγάλες κινητοποιήσεις, τις μεγαλύτερες των τελευταίων χρόνων. Στις 5 Μαΐου διαδήλωσαν 100.000 άνθρωποι. Μέσα σε αυτό το κλίμα βρήκαν την ευκαιρία να δράσουν δολοφονικά και με προβοκατόρικο τρόπο ομάδες με ρόπαλα και κουκούλες. Εκείνη την ημέρα δολοφονήθηκαν και κάηκαν τρεις νέοι εργαζόμενοι στην Τράπεζα που δούλευαν. Στις 5 Μαΐου. Πολύς κόσμος γεμάτος θλίψη συνεχίζει να αφήνει επί τόπου λουλούδια η και ποιήματα γραμμένα με το χέρι. Αφήνουν και μικρά κουκλάκια στη μνήμη του μωρού που δεν πρόλαβε να φέρει στον κόσμο η νεκρή έγκυος κοπέλα. Το κόμμα μας καταδίκασε την βία και δήλωσε ότι σε αυτήν καταφεύγουν όσοι φοβούνται το λαό και το μαζικό κίνημα. Είναι πάντως γεγονός ότι αυτές οι εκδηλώσεις βίας υπονομεύουν τα δημοκρατικά δικαιώματα και την δημοκρατική εξέλιξη. Αυτό δεν θα το επιτρέψουμε!\nΣύντροφοι, ευχαριστούμε και πάλι για την συμπαράστασή σας. Καλή επιτυχία στο συνέδριό σας και στο κόμμα σας. Τέτοιες επιτυχίες είναι σημαντικές για όλη την Ευρωπαϊκή αριστερά, είναι σημαντικές για μας, είναι σημαντικές για την Ευρώπη."


ΤΟ ΤΑΠΕΡ ΕΞΟΙΚΟΝΟΜΕΙ ΕΥΡΩ ΚΑΙ … ΚΙΛΑ : PreciousLife\nΤΟ ΤΑΠΕΡ ΕΞΟΙΚΟΝΟΜΕΙ ΕΥΡΩ ΚΑΙ … ΚΙΛΑ\nadmin . April 29, 2014\t. 0 Comments\n«Το σπιτικό φαγητό ξεπερνά σε ποιότητα αλλά και ποσότητα το φαγητό του… δρόμου. Το μόνο σίγουρο είναι πως εάν δεν έφερνα στη δουλειά το φαγητό από το σπίτι, θα ξόδευα τον μισό μου μισθό για να παίρνω έτοιμα φαγητά».\nO ιδιωτικός υπάλληλος κ. Κώστας Τσόλκας χτυπάει κάρτα στις 9 το πρωί και επιστρέφει στο σπίτι του 12 ώρες μετά, δηλαδή στις 9 το βράδυ. Συνεπώς, το μεσημεριανό στο γραφείο αποτελεί μονόδρομο. Ο ίδιος ωστόσο δηλώνει πως τα τελευταία δύο χρόνια είναι «τυχερός», αφού μετά τον γάμο του το τάπερ στο γραφείο έγινε θεσμός. Το κέρδος του από αυτή τη συνήθεια είναι διπλό: κάνει οικονομία και δεν φορτώνεται περιττά κιλά!\n«Ήμουν εργένης πολλά χρόνια και έτρωγα συνέχεια απ΄ έξω. Τα τελευταία δύο χρόνια όμως που είμαι παντρεμένος έχω ευχαριστηθεί σπιτικό φαγητό, καθώς το τάπερ κατέχει μόνιμη θέση στο γραφείο μου. Η γυναίκα μου μού ετοιμάζει κάθε βράδυ το φαγητό της επόμενης ημέρας για να το παίρνω στη δουλειά μου. Είναι λογικό να το προτιμώ από το ντελίβερι, διότι ξέρω τι τρώω» συμπληρώνει ο κ. Τσόλκας.\nΤο εξοντωτικό ωράριο σε συνδυασμό με την οικονομική κρίση που αναγκαστικά οδηγεί σε περικοπή των καθημερινών εξόδων, είναι ο λόγος που ολοένα και περισσότεροι Έλληνες καταφεύγουν στη λύση του τάπερ. Άλλωστε, σύμφωνα με πρόχειρους υπολογισμούς, μαγειρεύοντας κανείς στο σπίτι αντί να παραγγέλνει απ΄ έξω γλιτώνει στο τέλος του μήνα 100- 120 ευρώ.\nΠαράλληλα όμως ωφελείται και η υγεία: «Το σπιτικό φαγητό αποτελεί σαφώς πιο υγιεινή επιλογή και αυτό οφείλεται στο γεγονός ότι αποφεύγουμε τις έτοιμες τροφές που είναι πλούσιες σε λίπος και αλάτι. Η βιομηχανία τροφίμων προκειμένου να παρασκευάσει ελκυστικές προτάσεις χωρίς κόστος, προσθέτει στα τρόφιμα μεγάλες ποσότητες αλατιού αλλά και σος- όπως είναι η κέτσαπ και η μουστάρδα. Οι έντονες αυτές γεύσεις λειτουργούν σαν “σεντόνι”, αφού καλύπτουν την κακή ποιότητα των υλικών που χρησιμοποιούνται. Τον ίδιο ακριβώς ρόλο παίζει και το έξτρα λίπος» τονίζει στα «ΝΕΑ» ο διαιτολόγος- διατροφολόγος κ. Τάσος Παπαλαζάρου.\nΟ χώρος μετράει\nΑκόμη όμως και η συνήθεια του φαγητού σε τάπερ κρύβει παγίδες που μπορεί να οδηγήσουν στα αντίθετα αποτελέσματα. «Οι εργαζόμενοι θα πρέπει να απολαμβάνουν το φαγητό τους. Αυτό σημαίνει πως θα πρέπει να διαθέτουν τουλάχιστον 20 λεπτά, να βρίσκονται σε κατάσταση ηρεμίας και εάν έχουν τη δυνατότητα να τρώνε σε έναν χώρο που τους εμπνέει. Και αυτό γιατί εάν τρώνε ενόσω εργάζονται μπροστά στον υπολογιστή, είναι πιθανόν να συνδυάσουν τη δουλειά με το τσιμπολόγημα» συμπληρώνει ο κ. Παπαλαζάρου.\nΚαι παρ΄ όλο που οι σκληρά εργαζόμενοι συνήθως αποφεύγουν την κουζίνα εξαιτίας έλλειψης ελεύθερου χρόνου, οι σεφ υποστηρίζουν πως το μαγείρεμα δεν είναι τόσο χρονοβόρο όσο πιστεύουν. «Τα ζυμαρικά με λαχανικά ή το ψητό ψάρι είναι εύκολες και γρήγορες στην παρασκευή τους επιλογές. Ακόμη και η τυρόπιτα ή το γεμιστό κοτόπουλο μπορούν να γίνουν σε λιγότερο από μισή ώρα», υπογραμμίζει η σεφ κ. Κωνσταντίνα Φάκλαρη.\nΗ ίδια μάλιστα δίνει μια ακόμη έξυπνη συμβουλή, ώστε να αποφεύγονται ατυχήματα στο γραφείο κατά τη διάρκεια του φαγητού, όπως οι… στάμπες στο παντελόνι. «Εάν κανείς θέλει να εμπλουτίσει το φαγητό του, για παράδειγμα το ψητό φιλέτο κοτόπουλου ή τον σολομό με έξτρα γεύση, είναι προτιμότερο να βάλει τη σος μουστάρδας σε ένα πλαστικό μπουκάλι ώστε να μη χυθεί κατά τη μεταφορά του τάπερ».\nΣεφ και διατροφολόγοι συμφωνούν πως οι σαλάτες πρέπει να βρίσκονται στην πρώτη γραμμή του μενού στο γραφείο, καθώς εκτός από εύκολη λύση αποτελεί «διαβατήριο» για μια ισορροπημένη διατροφή. Μάλιστα, η θρεπτική τους αξία διπλασιάζεται όταν προσθέτει κανείς όσπρια όπως είναι οι φακές ή τα φασόλια. Οι ειδικοί όμως επισημαίνουν πως στο τάπερ διατηρούνται καλύτερα τα βραστά ή τα ψητά λαχανικά. Αντίθετα, τα ωμά «ζαρώνουν» και χάνουν τη γεύση τους εξ΄ αιτίας της υγρασίας.\n« ΠΟΙΕΣ ΑΛΛΑΓΕΣ ΣΥΜΒΑΙΝΟΥΝ ΣΤΗ ΔΙΑΤΡΟΦΗ ΜΑΣ ΚΑΘΩΣ ΜΕΓΑΛΩΝΟΥΜΕ\nΗ ΚΑΛΥΤΕΡΗ ΑΠΑΝΤΗΣΗ ΣΤΙΣ ΜΠΑΝΑΝΕΣ ΚΑΙ ΣΤΟ ΡΑΤΣΙΣΜΟ »


θέτει την πλήρη αναστολή KAMOKA\nθέτει την πλήρη αναστολή\nΑναζήτηση στον κατάλογός\nMultilink συστήματα σε νεότερα μοντέλα, μάρκες BMW και Volkswagen Group (VW, AUDI, SKODA). Είναι πολύ δημοφιλής λόγω του μεγάλου αριθμού των αυτοκινήτων που είναι εξοπλισμένα με μια τέτοια λύση και το περιεχόμενο του κιτ. Αυτά τα πακέτα περιέχουν όλα τα αναγκαία μέτρα για την εκτέλεση της επισκευής, εξασφαλίζοντας έτσι την αξιοπιστία της λειτουργίας για μεγάλο χρονικό διάστημα στοιχεία.\nΠροσφορά KAMOKI από αυτή την άποψη είναι σύνολα της ανάρτησης που υπάρχουν στα πακέτα, που περιλαμβάνουν τα χέρια, συνδετήρες και όλα όσα χρειάζεται να αντικαταστήσετε τα μπουλόνια και τα παξιμάδια χαρακτηρίζονται από υψηλή αντοχή. Την προσοχή του στη λεπτομέρεια εξασφαλίζει τη συμμόρφωση γεωμετρικά σχήματα βίδες και εξοπλισμού κατασκευών από την πρώτη εγκατάσταση. Επιπλέον, τα κιτ περιέχουν το άκρο των ράβδων διεύθυνσης η οποία εγγυάται την βελτίωση της ασφάλειας τους.\nΕπί του παρόντος, η προσφορά είναι 6 ομάδες εκ των οποίων πέντε αυτοκίνητα ομίλου VW, η οποία καλύπτει τη χρήση των αυτοκινήτων στην περιοχή της παραγωγής 1996-2008r και ένα σετ για την BMW 5 (E39) στην κλίμακα της παραγωγής 1996-2004.\nΜε το αυξανόμενο ενδιαφέρον για την συνολική προσφορά επισκευής Kamoka θα αναπτύξει στον τομέα αυτό και σταδιακά θα εμφανιστούν οι αναφορές στο επόμενο αυτοκίνητο.\nΗ σωστή επισκευή, σύμφωνα με την ανάρτηση πολλαπλών συνδέσμων αυτοκινητοβιομηχανίες και τις ομάδες επισκευής της τεχνολογίας, θα πρέπει να βασίζονται στην ανταλλαγή όλων των στοιχείων αγώγιμα.\nΑΛΛΑ σε αυτή την κατηγορία\nΤα αμορτισέρ ΚΑΜΟΚΑ είναι ένα από τα τρία κύρια συστατικά των κλασικών αναρτήσεων. Συνεργαζόμενοι σε δομικό σύστημα με τα αγώγιμα στοιχεία και τα αγώγιμα μέλη της μάρκας ΚΑΜΟΚΑ, όπως επίσης άλλων παραγωγών, ελαχιστοποιούν τις μεταφερόμενες στο αμάξωμα του αυτοκινήτου δυνάμεις, που επηρεάζουν τους τροχούς. Η ανταπόκριση στις απαιτήσεις της αγοράς της αυτοκινητοβιομηχανίας, η ποικιλία των ειδών των αμαξωμάτων καθώς και των συστημάτων κατασκευής τους είναι ο λόγος της αποτελεσματικής ανάπτυξης από την εταιρία ΚΑΜΟΚΑ της ποσότητας των αναφορών των αμορτισέρ τόσο σε επιβατικά αυτοκίνητα όσο και σε ανοικτά και κλειστά φορτηγά. Η εμπορική προσφορά περιλαμβάνει τα αμορτισέρ: δύο σωλήνων (συμπεριλαμβανομένων αυτών με χαμηλή πίεση και χωρίς πίεση) καθώς και ενός σωλήνα υψηλής πίεσης. Ο προορισμός των αμορτισέρ ΚΑΜΟΚΑ για τα διάφορα είδη αμαξωμάτων καθώς και τύπων αυτοκινήτων είναι η ορίζουσα της περιπλοκότητας της κατασκευής τους, διατηρώντας παράλληλα την υψηλή αντοχή τους. Όσον αφορά τα χαρακτηριστικά καθώς και την ποιότητα της απόδοσης, τα αμορτισέρ ΚΑΜΟΚΑ είναι σύμφωνα με τις προδιαγραφές των παραγωγών των ανταλλακτικών που προορίζονται για την πρώτη συναρμολόγηση (ΟΕ). Η υψηλή ποιότητα των αμορτισέρ ΚΑΜΟΚΑ επιβεβαιώνει τη μακρά περίοδο εγγύησης, χωρίς περιορισμό χιλιομέτρων. Η απόκτηση του προϊόντος υψηλής ποιότητας, που εκτίθεται σε δύσκολες συνθήκες λειτουργίας, είναι δυνατή μόνο διαμέσου της επιμελούς εκτέλεσης και πραγματοποίησης της παραγωγής σύμφωνα με τη διαδικασία επικύρωσης της ποιότητας σε κάθε στάδιο παραγωγής. Το στοιχείο κλειδί είναι η τήρηση των προτύπων κατά την επιλογή των υλικών και των τελικών εξετάσεων στην κατηγορία της στεγανότητας, η απόσβεση η και διατήρηση των διαστάσεων. Εγγύηση της εκπλήρωσης αυτών των απαιτήσεων αποτελεί η αυτοματοποίηση της παραγωγής, ειδικά στην κατηγορία της μηχανικής κατεργασίας, όπως και της εκτέλεσης των ενώσεων συγκόλλησης καθώς και συναρμολόγησης. Τα αμορτισέρ ΚΑΜΟΚΑ είναι εξοπλισμένα με λογότυπο και αριθμό καταλόγου, όπως και με αριθμό σειράς. Όλες αυτές οι σημάνσεις εφαρμόζονται με μόνιμο τρόπο σε ένα από τα πρώτα στάδια παραγωγής (κατά την παραγωγή της ράβδου εμβόλου – κυλίνδρου). Το μόνιμα χαραγμένο λογότυπο ΚΑΜΟΚΑ είναι η πρόσθετη εγγύηση της επανειλημμένης υψηλής ποιότητας του προϊόντος της κάθε σειράς που αφήνει τη γραμμή παραγωγής.\nΡωτήστε για το προϊόν Θέα\nΤα ελατήρια ΚΑΜΟΚΑ αποτελούν το ένα από τα τρία συστατικά στοιχεία των μοντέρνων αναρτήσεων των επιβατικών οχημάτων και φορτηγών. Τα ελατήρια ΚΑΜΟΚΑ είναι τα ελατήρια συμπίεσης του τύπου: - κυλινδρικού σταθερής απόστασης μεταξύ των κυλίνδρων (σταθερή γωνία ανάρτησης των κυλίνδρων) και σταθερής διαμέτρου τυλίγματος κυλίνδρων, - pigtail (κυλινδρική μορφή) μικρότερης διαμέτρου ακραίων κυλίνδρων (στήριξης) που καθορίζονται ως παθητικοί κύλινδροι και διαμόρφωσή τους σύμφωνα με τη μορφή των σημείων τοποθέτησης, - mini blok (μορφή βαρελιού) ρυθμιζόμενης διαμέτρου της ράβδου και διαμέτρου τυλίγματος κυλίνδρων που διασφαλίζουν τον μεταβλητό χαρακτηρισμό του ελατηρίου και την βαθμιαία τοποθέτηση των κυλίνδρων υπό την επιρροή της επιβαρυντικής δύναμης, με το αποτέλεσμα να είναι η λήψη μικρού μήκους του επιβαρυμένου ελατηρίου. Λόγω της εξάρτησης ανάμεσα στην επιβάρυνση και την εκτροπή του ελατηρίου ΚΑΜΟΚΑ, εκτελούνται με τα χαρακτηριστικά: - γραμμική, τυπική για τα κυλινδρικά ελατήρια – μαζί με την αύξηση της αξίας της δύναμης συμπίεσης και την ελάττωση του μήκους διατηρείται η σταθερή ακαμψία, - προοδευτική, τυπική για τα ελατήρια τύπου mini blok – μαζί με την αύξηση της αξίας της δύναμης επιβάρυνσης μειώνεται η αύξηση της αξίας αλλαγής του μήκους, - φθίνουσα, αξία αλλαγής του μήκους του ελατηρίου που είναι αυξημένη χάρη στην αύξηση της αξίας επιβάρυνσης. Η εκτέλεση των παθητικών κυλίνδρων αντιστοιχεί στο σχήμα της επιφάνειας της ένωσης και έτσι δεν προκύπτουν επιβαρύνσεις της εκκεντρότητας που μειώνουν την αντοχή σε κόπωση. Μετά από τη συναρμολόγηση τα ελατήρια κεντρίζονται. Η διασφάλιση, για το συγκεκριμένο μοντέλο αυτοκινήτου, του απαιτούμενου σχήματος και των χαρακτηριστικών των ελατηρίων είναι μια εγγύηση για τις κατάλληλες ιδιότητες της αναστολής του αμαξώματος καθώς και για την κατάλληλη συμπεριφορά του οχήματος όσον αφορά την οδήγηση και τη σταθερότητα της κίνησης. Γι’ αυτό λοιπόν η προσφορά των ελατηρίων της εταιρείας ΚΑΜΟΚΑ είναι τόσο ευρεία, κάτι που δίνει τη δυνατότητα της επιλογής προσαρμοσμένης ακριβώς σε συγκεκριμένο όχημα, ανάλογα με τον τύπο του κινητήρα, τον τύπο του αμαξώματος ή το φορτίο. Τα ελατήρια ΚΑΜΟΚΑ είναι κατασκευασμένα από ράβδους από ατσάλι ελατηρίου υψηλής αντοχής. Στο πρώτο στάδιο της τεχνολογικής διαδικασίας σχηματίζονται σε αυτόματα τυλιγάδια που ελέγχονται μέσω υπολογιστή, ανάλογα με τις απαιτήσεις, σε κρύο ή ζέστη. Το επόμενο επίπεδο βασίζεται στην επαναφορά σε αυξημένη θερμοκρασία της αύξησης αντοχής του ελατηρίου, διατηρώντας παράλληλα τις ελαστικές ιδιότητες. Η αύξηση της ανθεκτικότητας σε κρουστική παραμόρφωση (θλάσεις) εξασφαλίζει τη λείανση που βασίζεται στη σκλήρυνση της εξωτερικής επιφάνειας και στην εισαγωγή καταπονήσεων σύσφιξης. Μετά, χρησιμοποιείται το μπλοκάρισμα που έχει ως σκοπό την εξάλειψη της μείωσης του ύψους του ελατηρίου κατά τις επιβαρύνσεις εκμετάλλευσης καθώς και της φωσφάτωσης. Η διεξαγωγή του κλειδώματος είναι σημαντική λόγω της διατήρησης της απαιτούμενης ιδιότητας διατήρησης του σχήματος καθ’ όλη τη διάρκεια της λειτουργίας, ενώ η φωσφάτωση – λόγω της αφαίρεσης των μεταλλικών εντάξεων. Με σκοπό την προστασία των ελατηρίων από την επίδραση των εξωτερικών παραγόντων που διευκολύνουν τη δημιουργία των ρωγμών, πραγματοποιείται ο χρωματισμός με σκόνη. Τα προϊόντα υποβάλλονται σε έλεγχο ποιότητας και επισημαίνονται μόνο εκείνα που πληρούν τα πρότυπα\nΣτοιχεία τοποθέτησης των αμορτισέρ, του καλύμματος των αμορτισέρ καθώς και των προφυλακτήρων. Τα καλύμματα κατά της σκόνης, οι οριοθέτες διαδρομής συμπίεσης καθώς και οι πάνω στερεώσεις των αμορτισέρ ΚΑΜΟΚΑ πληρούν τη λειτουργία προστασίας των αμορτισέρ και πρόσθετα απορροφούν το τμήμα των δονήσεων που μεταφέρονται στο αμάξωμα. Σκοπός τους είναι, επίσης, η αποτροπή της λειτουργίας των εξωτερικών μηχανικών και ατμοσφαιρικών παραγόντων που αποτελούν αιτία βλαβών και διαβρώσεων της επιφάνειας των εμβόλων και κατά συνέπεια διαρροής των αμορτισέρ. Για την αντοχή της λειτουργίας των αμορτισέρ αποφασίζουν, επίσης, οι οριοθέτες διαδρομής της συμπίεσης και οι πάνω στερεώσεις των αμορτισέρ. Οι βλάβες αυτών των στοιχείων είναι η αιτία των πρόσθετων επιβαρύνσεων που έχουν επίδραση στα αμορτισέρ και στην πρόωρη φθορά των εμβόλων και των ράβδων. Έχουν, επίσης, επιρροή στην επιδείνωση της άνεσης της κίνησης, στην παραγωγή θορύβου, στην επιδείνωση της σταθερότητας και της διεύθυνσης του οχήματος διαμέσου της αλλαγής της γεωμετρίας της ανάρτησης. Κατά τη συναρμολόγηση των νέων αμορτισέρ, απαραίτητη είναι η πραγματοποίηση της επαλήθευσης αυτών των στοιχείων. Οι βλάβες υπό τη μορφή ρωγμών, διάκενων είναι η βάση για την αλλαγή τους. Δεν πρέπει να συναρμολογούνται καινούρια αμορτισέρ σε σειρά με χαλασμένα καλύμματα κατά της σκόνης, τους οριοθέτες διαδρομής συμπίεσης καθώς και τις πάνω στερεώσεις. Τα καλύμματα κατά της σκόνης, οι οριοθέτες διαδρομής συμπίεσης καθώς και οι πάνω στερεώσεις των αμορτισέρ είναι φτιαγμένα από υλικά επιλεγμένα με τρόπο που να εξασφαλίζουν τη μεγάλη διάρκεια ζωής και την κατάλληλη προστασία του αμορτισέρ, με παράλληλη υποστήριξη για την άνεση του χρήστη του οχήματος κατά τη διάρκεια της κίνησης με αυτό στους δρόμους. Η προσφορά ΚΑΜΟΚΑ περιλαμβάνει τα καλύμματα των αμορτισέρ μαζί με τους προφυλακτήρες σε καθολική έκδοση κατασκευασμένα από τo ειδικά προετοιμασμένο λάστιχο καθώς και προφυλακτήρες και καλύμματα που προορίζονται για τα συγκεκριμένα αμορτισέρ. Σύντομα, στην προσφορά θα εισαχθούν οι πάνω στερεώσεις των αμορτισέρ που προτείνονται μαζί με τους άξονες και τη σειρά συναρμολόγησης\nΚαλύψτε την καθολική μηχανισμού πηδαλίου\nΗ προσφορά καλύπτει αφιερωμένη καλύμματα είναι καθολική. Το κύριο πλεονέκτημά τους είναι η δυνατότητα να ανταλλάσσουν χωρίς την αφαίρεση του άκρου της ράβδου. Αυτά τα καλύμματα είναι κατασκευασμένα από ένα εύκαμπτο υλικό που επιτρέπει τη μετάφραση των κοινών άκρων προφυλακτήρα μπάλα χρησιμοποιώντας μια ειδική κωνική χοάνη χωρίς να καταστραφεί το ίδιο το κέλυφος . Οι φύλακες χαρακτηρίζονται από υψηλή αντοχή και την ευελιξία . Δεδομένου ότι αυτές είναι οι μόνες δύο αναφορές , σε ένα εξαιρετικό τρόπο μπορεί να αντικαταστήσει ένα ευρύ φάσμα καλύψεων που έχουν σημαντικό αντίκτυπο στο κόστος επιφάνειας και αποθήκευσης .\nΜεταλλικό – λαστιχένια κουζινέτα ανάρτησης\nΜεταλλικό – λαστιχένια κουζινέτα ανάρτησης Οι τυπικοί σιγαστήρες των δονήσεων που απομονώνουν το αμάξωμα από τις δονήσεις που μεταφέρονται κατά τη λειτουργία από τις ρόδες στην ανάρτηση του οχήματος είναι τα μεταλλικό – λαστιχένια κουζινέτα ανάρτησης καθώς και τα λαστιχένια κουζινέτα. Τα μεταλλικό – λαστιχένια κουζινέτα ΚΑΜΟΚΑ κατασκευάζονται διαμέσου της θερμικής ένωσης των μεταλλικών κουζινέτων με το ελαστομερές σε αυτοματοποιημένη διαδικασία παραγωγής. Η ποιότητα της κατασκευής για την εκπλήρωση των υλικών απαιτήσεων, της αντοχής, των γεωμετρικών παραμέτρων είναι προσαρμοσμένη στις υψηλές απαιτήσεις που τοποθετούνται στα στοιχεία που χρησιμοποιούνται στις επισκευές. Συχνά, η αντοχή αυτών των στοιχείων είναι υψηλότερη από αυτήν που χρησιμοποιείται σε οχήματα που βγαίνουν άμεσα από τις γραμμές παραγωγής, όταν οι δυνάμεις που επιδρούν σε αυτές είναι πιο υψηλές από αυτές σε νέα συστήματα λόγω των μεγαλύτερων διάκενων σύνοψης που αυξάνονται με τον χρόνο χρήσης του συστήματος των συνεργαζόμενων μεταξύ τους τμημάτων. Οι δυσλειτουργίες σε μορφή ρήξεων, ρωγμών, γρατσουνιών των επιφανειών συνεργασίας με τα στοιχεία στερέωσης προκαλούν την αύξηση των δονήσεων, την επιδείνωση της οδήγησης και της σταθερότητας. Σε αλλαγή υπόκεινται οι γεωμετρικές παράμετροι της ανάρτησης. Οι βλάβες των μεταλλικό – λαστιχένιων είναι επίσης η αιτία της πρόωρης φθοράς των συνδέσμων ανάρτησης, των ακρών και των ράβδων διεύθυνσης, των αμορτισέρ καθώς και των ελαστικών και είναι συχνές καταστάσεις, λαμβάνοντας υπόψη τη φυσική γήρανση του ελαστικού και τις παραμορφώσεις λόγω της χρήσης. Αυτά τα στοιχεία πρέπει να ελέγχονται συχνά και σε περίπτωση ανάγκης να αντικαθίστανται με καινούρια. Αυτό θα εξασφαλίσει την επιμήκυνση του χρόνου χρήσης των υπολοίπων συνεργαζόμενων στοιχείων, αποφεύγοντας έτσι τα περιττά έξοδα αντικατάστασης.\nΤα στοιχεία αυτά είναι απαραίτητα συμπληρώματα για να προσφέρουν το εμπόριο ανταλλακτικών διεύθυνσης και ανάρτησης Kamoka. Είναι εξοπλισμένα με τις απαραίτητες συνδέσεις βιδών που χρησιμοποιούνται κατά την εγκατάσταση για τον έλεγχο των όπλων και τους διακόπτες. Στο στάδιο της εκτέλεσης του ελέγχου ποιότητας το οποίο είναι ένα μέρος των μπουλονιών διαδικασίας παραγωγής ελέγχεται Kamoka με τη μορφή μιας δοκιμής της αντοχής. Η παραγωγική διαδικασία είναι πλήρως αυτοματοποιημένη και με τη βοήθεια υπολογιστή. Τεχνολογία της παραγωγής των ακίδων rocker και το pin τα άκρα των ράβδων διεύθυνσης περιλαμβάνει προ-διαμόρφωση και τη σκληρότητα στη διαδικασία σφυρηλάτηση. Στη συνέχεια, μετά από μηχανική κατεργασία, αυτά τα στοιχεία έλασης για περαιτέρω σκληρύνει και να δώσει τις τελικές διαστάσεις, και την ποιότητα της επιφάνειας μιας σφαίρας η οποία έχει αντίκτυπο στην διάρκεια της ζωής και την αντοχή. Σε αυτό το στάδιο, τα συστατικά που εκτίθενται σε υψηλά g-δυνάμεις εκτελείται επίσης από το κυλιόμενο νήμα, το οποίο αποφεύγει το σχηματισμό των εγκοπών που προκύπτουν από την εφαρμογή της μεθόδου της κοπής. Οι ευέλικτες ένθετα που χρησιμοποιούνται στο pin υποδοχή κατασκευασμένο από υλικά με χαμηλό συντελεστή τριβής και της ελαστικότητας που σας επιτρέπουν να κρατήσει το αρχικό σχήμα. Αυτό έχει αντίκτυπο στη ζωή και να μειώσει την πιθανότητα της εμφάνισης σπασμωδική κίνηση, ακόμη και μετά από επανειλημμένες κρουστικά φορτία. Οι καρφίτσες και τα άκρα της ράβδου που σημειώνονται στις υποδοχές καλύμματα υπογράφει Kamoka με βιώσιμο τρόπο, συνήθως με εξώθηση στα πρώτα στάδια της παραγωγής.\nγραβάτα άκρα ράβδος\nΕμπόριο προσφορά Kamoka παρέχει τη δυνατότητα να επισκευάσει την αναστολή των αυτοκινήτων πολύ ευρύ φάσμα διαφορετικών ως προς τους τύπους των αναστολών και τις μάρκες και τα μοντέλα των αυτοκινήτων. Τα βασικά συστατικά του κάθε τύπου των στοιχείων ανάρτησης εξασφαλίζονται με τους τροχούς ABB του αυτοκινήτου, ιδίως με τη μορφή ράβδων rocker επιπλέον υποστηρίζεται αντιδραστική σταθεροποιητές με βύσματα σταθεροποιητές. Επίσης, για το λόγο αυτό Kamoka ψαλίδια γίνονται σύμφωνα με τους κατασκευαστές κατευθύνσεις μέρη για την πρώτη συναρμολόγηση. Υπόκεινται σε ενδελεχή εκτέλεση ποιοτικού ελέγχου επιβεβαιώνεται από πιστοποιητικά ποιότητας και τα πιστοποιητικά που βεβαιώνουν τις απαιτήσεις του ISO / TS 16949: 2002. Τα ψαλίδια με τη μορφή των τροχών από χυτοσίδηρο και κράματα κατασκευάζονται χρησιμοποιώντας καλούπι τεχνολογία χύτευσης. Η ποιότητα των προϊόντων χύτευσης ελέγχεται αποτελείται από προϊόντα ακτίνων Χ. Χαρτογραφώντας το σχήμα του βραχίονα είναι σύμφωνη με το αρχικό μέρος που χρησιμοποιείται για την πρώτη εγκατάσταση με τη χρήση προηγμένων τεχνικών λέιζερ για τη μέτρηση σχήμα και τη διαδικασία σχεδιασμού με τη βοήθεια υπολογιστή χύτευση ή πίεση για rocker χάλυβα. ζάντες αλουμινίου ψαλίδια είναι διαθέσιμα με καουτσούκ-μέταλλο λίπανσης, βίδες και τα καρύδια και τα μπουλόνια. Αυτό εξασφαλίζει ασφαλή συναρμολόγηση και τη συμβατότητά του κατευθυντήριες γραμμές για τις αυτοκινητοβιομηχανίες. Επίσης, μειώνει το χρόνο επισκευής. Οι Καμπάνες από χάλυβα αποτύπωσης και συγκόλλησης σε μια αυτοματοποιημένη διαδικασία παραγωγής ελέγχονται από τον υπολογιστή. Ψαλίδια Kamoka αντιπροσωπεύει μια βιώσιμη και κατάλληλες απαιτήσεις όσον αφορά την αναστολή δύναμης. Η τεχνολογία της επικάλυψης κόνεων παρέχει προστασία από τη διάβρωση και αισθητική απόδοση. Κάθε αρκούδες προϊόν μόνιμα γίνει ταυτοποίηση χαρακτηριστικά και το λογότυπο της εταιρείας που επιβεβαιώνει την ποιότητα του προϊόντος.\nΤο μήνυμά σας στάλθηκε, σας ευχαριστώ !\nΘα προσπαθήσουμε απάντηση για το μήνυμά σας το συντομότερο δυνατόν\nΕάν χρειάζεστε περισσότερες πληροφορίες σχετικά με αυτό το προϊόν, στείλτε μας το μήνυμά σας.\nτηλέφωνο +48 22 761 99 45\nΘέλετε να λαμβάνετε τα νέα;\nΑποκτήστε το κινητό Κατάλογος app για


Τα πλεονεκτήματα ενός ημερολογίου για τα παιδιά | ΜΑΡΙΝΑ ΓΙΩΤΗ\nΜε την ελπίδα να διευρύνουμε τον εσωτερικό κόσμο τους, όσο ο εξωτερικός κόσμος τους, λόγω πανδημίας, συρρικνώνεται.\nΟι γονείς, μέσω του ημερολογίου, καλλιεργούν στα παιδιά τους την αγάπη για τον γραπτό και τον προφορικό λόγο. Τo ημερολόγιο προσφέρει στα παιδιά ένα μέρος για να θαυμάσουν τον κόσμο, να φανταστούν το μέλλον και να επεξεργαστούν τα γεγονότα του παρελθόντος.\nΠαγκοσμίως οι παιδοψυχολόγοι ενθαρρύνουν τα παιδιά να κρατούν ημερολόγιο, ώστε να χειρίζονται δυσάρεστα συναισθήματα, να βελτιώνουν το ανοσοποιητικό τους και να μειώνουν το στρες τους. Αποτυπώνοντας τις σκέψεις τους στο χαρτί και αναγνωρίζοντας τα διαφορετικά συναισθήματα που προκύπτουν στην καθημερινότητά τους, αρχίζουν να τα κατανοούν καλύτερα και βελτιώνουν τόσο την ψυχική όσο και τη σωματική τους υγεία. Επίσης, το ημερολόγιο βοηθά τα παιδιά να ζουν με περισσότερη ευγνωμοσύνη στο παρόν. Αυτό, δεδομένης της τρέχουσας κρίσης, μπορεί να μετριάσει το άγχος που δημιουργείται συχνά όταν αντιμετωπίζουμε ένα αβέβαιο μέλλον.\nΑπό την ηλικία των 7 ετών τα παιδιά μπορούν σιγά σιγά να αρχίσουν να κρατούν ημερολόγιο, ξεκινώντας από κάποιο που περισσότερο συμπληρώνεις, παρά γράφεις από την αρχή. Αυτό θα τα οδηγήσει στα πρώτα βήματά τους και θα κάνει τη διαδικασία πιο διασκεδαστική. Στην αρχή ο γονέας μπορεί να λειτουργήσει ως «journal-partner», βοηθώντας τα και στηρίζοντάς τα όπου χρειαστεί.\nΑπό την ηλικία των 9 ετών και άνω μπορούν να συμπληρώσουν το ημερολόγιο μόνα τους ή και να φτιάξουν το δικό τους. Όπου και αν ζητηθεί βοήθεια από τον γονέα, αυτός μπορεί να την προσφέρει.\nΠοια είναι λοιπόν τα πλεονεκτήματα;\n1. Βελτιώνεται η γραφή και η επικοινωνία\nΟι γραπτές δεξιότητες εξελίσσονται λόγω της συνεχούς εξάσκησης, και το ημερολόγιο διεγείρει την επιθυμία ενός παιδιού να εκφραστεί με αυτό τον τρόπο. Καθώς το παιδί γράφει, κάνει λιγότερα ορθογραφικά και εκφραστικά λάθη, ενώ παράλληλα εμπλουτίζει το λεξιλόγιό του. Το παιδί εφαρμόζει στο ημερολόγιό του ό,τι διδάσκεται στην τάξη, με αποτέλεσμα να βελτιώνει τις δεξιότητες γραφής του.\n2. Βελτιώνεται η κατανόηση γραπτών κειμένων\nΜε το ημερολόγιο μπορείτε να ενισχύσετε τις αναγνωστικές δεξιότητες του παιδιού σας λόγω της συνεχούς εξάσκησης. Η ανάγνωση προηγούμενων καταχωρίσεων βελτιώνει την κατανόηση του κειμένου, ενώ βοηθά το παιδί να βρει και να διορθώσει πιθανά λάθη.\n3. Το γράψιμο είναι διασκέδαση!\nΤο γράψιμο αποτελεί ευκαιρία για έκφραση. Το ημερολόγιο μαθαίνει στο παιδί σας ότι το γράψιμο είναι διασκεδαστικό. Εκεί μπορεί να εκφραστεί ελεύθερα χωρίς κανόνες. Μπορεί να περιλαμβάνει εικόνες, doodles, αυτοκόλλητα και αντικείμενα, όπως κάποιο λουλούδι ή φύλλο που βρήκε σε κάποιο περίπατο.\nΤο ημερολόγιο μπορεί να καλλιεργήσει μια βαθιά αγάπη για τη γραφή. Πολλοί συγγραφείς αποδίδουν την επιτυχία τους στην αγάπη τους για τη συγγραφή, που ξεκίνησε σε νεαρή ηλικία, συχνά μέσω ενός ημερολογίου.\n4. Διεγείρει τη δημιουργικότητα\nΠολλοί από τους σημαντικότερους επιχειρηματίες και επιστήμονες μοιράζονται μια δημιουργική προσέγγιση στην επίλυση προβλημάτων. Ο Elon Musk και ο Mark Zuckerberg χρησιμοποιούν τη φαντασία τους για να βρουν λύσεις σε κάποιο πρόβλημα. Όταν βλέπεις λύσεις εκεί που οι άλλοι βλέπουν προβλήματα, έχεις μια σημαντική δεξιότητα. Δοκιμάστε να δώσετε στο παιδί σας την αρχή μιας ιστορίας που περιλαμβάνει ένα πρόβλημα και δείτε αν μπορεί να γράψει περισσότερες από μία λύσεις. Αυτό δείχνει ενεργή φαντασία.\nΤο ημερολόγιο χρησιμοποιεί την αφήγηση για να σχηματίσει βασικές νευρικές οδούς που σχετίζονται με τη δημιουργικότητα, ενώ παράλληλα βοηθάει τη μνήμη καθώς ανασύρει σκέψεις και συναισθήματα.\n5. Τα βοηθά να δουν την άλλη πλευρά της ιστορίας\nΤο ημερολόγιο βοηθά το παιδί να εκλογικεύσει κάτι που έχει συμβεί. Είναι αναγκαίο ένα παιδί να μπορεί να αξιολογεί ρεαλιστικά κάποια κατάσταση και να βλέπει διαφορετικές οπτικές, ώστε να μάθει να επιχειρηματολογεί.\nΓια να καλλιεργήσετε αυτή την ικανότητα στο παιδί σας, ξεκινήστε μια συζήτηση. Δείξτε του ότι μια ιστορία σπάνια έχει μία μόνο πλευρά. Μαθαίνοντας στα παιδιά να βλέπουν διαφορετικές οπτικές από νωρίς, τα βοηθάμε να αντεπεξέρχονται σε πολύπλοκες κοινωνικές καταστάσεις.\nΣε αυτό μπορούν να σας βοηθήσουν και βιβλία όπως η σειρά Παραμύθια Αλλιώς.\n6. Τα μαθαίνει να εκφράζουν τις σκέψεις τους με ακρίβεια\nΗ γραπτή επικοινωνία βοηθά το παιδί σας να οργανώνει τις σκέψεις του και να εκφράζει λογικά τις απόψεις του. Αυτή η δεξιότητα είναι κρίσιμη για την επιτυχία στο λύκειο και το πανεπιστήμιο, όπου η χρήση γραπτού λόγου αποτελεί βασική μέθοδο εκμάθησης.\n7. Βελτιώνει τον θετικό αυτοδιάλογο\nΤο ημερολόγιο βοηθά τον θετικό αυτοδιάλογο και ενισχύει την αυτογνωσία, καθώς το παιδί μεταφέρει όσα συναισθήματα δυσκολεύεται να εκφράσει στους άλλους και έτσι εξοικειώνεται με αυτά.\nΌταν συγκεντρώνει στο χαρτί αναμνήσεις, συναισθήματα, λέξεις, φράσεις, εικόνες, αποκτά ευκολότερα πιο ολοκληρωμένη άποψη για το ποιος/α είναι και ποιος είναι ο ρόλος του στη ζωή. Αφού ξεπεράσει τις όποιες αναστολές απέναντι στο χαρτί, θα ανακαλύψει ότι έχει αποκτήσει ένα ασφαλές μέρος για να εκφράζει τις σκέψεις και τα συναισθήματά του. Το γεγονός αυτό μπορεί ν’ αυξήσει την αυτοπεποίθησή του και να δυναμώσει την αυτοεκτίμησή του.\n8. Αναπτύσσεται καλύτερα η προσοχή στη λεπτομέρεια\nΗ ορθογραφία είναι μια βασική δεξιότητα. Τα γραπτά που είναι γεμάτα ορθογραφικά λάθη δεν έχουν το επιθυμητό αποτέλεσμα, καθώς ο αναγνώστης επικεντρώνεται στα λάθη και όχι στο μήνυμα. Η ορθογραφία των παιδιών βελτιώνεται με την τακτική καταγραφή. Τα μικρότερα παιδιά μαθαίνουν ακόμα κανόνες ορθογραφίας στο σχολείο και οι γονείς μπορούν να ενθαρρύνουν τους εκκολαπτόμενους συγγραφείς να χρησιμοποιήσουν νέες λέξεις στο ημερολόγιό τους για να ενισχύσουν όσα διδάχθηκαν στο σχολείο.\n9. Ένας θησαυρός αναμνήσεων\nΚαταγράφοντας τις αναμνήσεις του, το παιδί μπορεί να δημιουργήσει έναν σπουδαίο θησαυρό με ιστορίες και συναισθήματα, τα οποία ενδεχομένως ξεχάσει όταν περάσουν τα χρόνια. Πόσοι από εμάς δεν θα θέλαμε να μπορούμε να γυρίσουμε έστω και για λίγο σε αυτά που βιώσαμε όταν ήμαστε παιδιά;\nΠηγή: Dioptra Blog


Γιώργος Κουρής, η κατσαρίδα της Μεταπολίτευσης | Protagon.gr\nΌποια μεταβολή και αν συνέβαινε στον πολυτάραχο βίο της Μεταπολίτευσης αυτός βρισκόταν πάντα στο συμφερότερο στρατόπεδο.\nΑνδρέας Πετρουλάκης 18 Οκτωβρίου 2014, 08:39\nΌλοι τον γνωρίζουν από παλιά, δεν υπάρχουν αθώοι εδώ. Ο άνθρωπος περικλείει όλες τις συνιστώσες του κακού – κανείς δεν έχει γλυτώσει από τους βρώμικους πολέμους που κήρυττε ανάλογα με τη συγκυρία κάθε εποχής.\nΟ Αυριανισμός ήταν γέννημα του ΠΑΣΟΚ αλλά με ευκολία στράφηκε εναντίον του και το πολέμησε με ελεεινό τρόπο χωρίς αυτό να τον εμποδίσει να το ξαναστηρίξει και να το ξαναφήσει καμιά δυό φορές ακόμα. Ηταν η «εφημερίδα που γκρέμισε τον Καραμανλισμό» αλλά αυτό δεν πείραζε όταν στήριζε τον μικρό Καραμανλή για ένα διάστημα και τον Σαμαρά για ένα άλλο. Όποιος δεν ζαλιζόταν από τις απότομες στροφές του συγκροτήματος ισχυριζόταν ότι δεν ήταν οι αμετακίνητες ιδεολογικές αρχές του εκδότη που τις υπαγόρευαν αλλά τα δάνεια, τα χρέη και τα τραβήγματα με τη Δικαιοσύνη. Γύρευε ποια είναι η αλήθεια, κατά την προσφιλή του έκφραση.\nΛένε ότι αν γίνει πυρηνικός πόλεμος το μόνο είδος που θα γλυτώσει θα είναι η κατσαρίδα. Αν υπάρχει αντίστοιχό της σε άνθρωπο αυτό είναι ο Γιώργος Κουρής. Όποια μεταβολή και αν συνέβαινε στον πολυτάραχο βίο της Μεταπολίτευσης αυτός βρισκόταν πάντα στο συμφερότερο στρατόπεδο. Πάρα πολλοί καταστράφηκαν από λάθος συμμαχίες, ηττήθηκαν από κακές εκτιμήσεις των συσχετισμών και περιέπεσαν στην ανυπαρξία, αλλά όχι ο αρχιερέας του Αυριανισμού. Αυτός ο τερατώδους αντοχής εκδότης άλλαζε σαν χαμαιλέων έντυπα, ηλεκτρονικά μέσα, συνεταίρους και παρατάξεις και πάντα κατάφερνε να επιβιώνει. Ακόμα και αυτήν την εποχή, που φαίνεται να τελειώνουν τα ψέματα για πολλούς λούμπεν επιχειρηματίες, αυτός ξαναγίνεται κυρίαρχος παίκτης. Εκεί που τον θυμόσουν στη φυλακή για δυσθεώρητα χρέη, ξαφνικά συνειδητοποιείς ότι έχει ξαναγίνει ρυθμιστής του δημοσίου βίου. Ένα δημοσίευμα του περιθωριακού του εντύπου για κουτσομπολιά σε ένα γάμο έγινε η θρυαλλίδα που έβαλε φωτιά στα τόπια της πολιτικής ζωής και έδωσε τον ρυθμό που χορεύουν τα κόμματα, ο Τύπος και η Δικαιοσύνη.


Γιατί άραγε πανηγυρίζουν για τον Μπέο; - Magnesia News\nΑρχική ΣΥΝΤΑΚΤΕΣ ΓΙΩΡΓΟΣ ΚΑΡΕΚΛΙΔΗΣ Γιατί άραγε πανηγυρίζουν για τον Μπέο;\nΓιατί άραγε πανηγυρίζουν για τον Μπέο;\nΔημοσιεύθηκε 08/12/2017 11:47\nΗ πρόταση της εισαγγελέως για τον Αχιλλέα Μπέο στην δίκη του Koriopolis και η απαλλαγή του από τα κακουργήματα για τα οποία κατηγορείται ασφαλώς δεν έγιναν ακόμη απόφαση του Τριμελούς Εφετείου Κακουργημάτων. Για όσους αγωνιούν, η απόφαση υπολογίζεται ότι θα εκδοθεί περί τα τέλη Ιανουαρίου.\nΗ δίκη του Αχιλλέα Μπέου αφορά τα ποδοσφαιρικά τεκταινόμενα και όχι την πολιτική του παρουσία ως Δημάρχου ή σε αργία Δημάρχου αν και σ’ αυτήν «μαζεύει» ποινές ως για παράβαση καθήκοντος με 15 μήνες φυλάκιση και στέρηση πολιτικών δικαιωμάτων του καθώς και 8 μήνες για εξύβριση.\nΑν ξεχωρίσουμε τις δύο ιδιότητες του προσώπου, τότε θα διακρίνουμε ότι ως ποδοσφαιρικός παράγοντας με την πρόταση της εισαγγελέως κατηγορείται για δωροδοκία-δωροληψία. Με απλά λόγια ο κ. Μπέος σύμφωνα πάντα με την πρόταση είχε στήσει το παιχνίδι Πανσαρραϊκός – Αστέρας Τρίπολης (0-1) μαζί με άλλους συγκατηγορούμενούς του.\nΑυτό φυσικά αν συνέβη είναι κατακριτέο και αν το δικαστήριο έχει την ίδια άποψη με την εισαγγελέα, τότε θα καταδικαστεί. Άραγε για ορισμένους αυτό είναι έπαινος και πρέπει να «βραβευθεί»; Η δεύτερη ιδιότητα του κ. Μπέου είναι αυτή του εκλεγμένου Δημάρχου Βόλου και ασφαλώς η ποινή που θα του επιβληθεί θα έχει αντίκτυπο στο πρόσωπό του. Μπορεί να επανέλθει στα καθήκοντά του στο δημαρχιακό θώκο αλλά θα παραμείνει με το στίγμα ενός ανθρώπου που έστησε αγώνα ποδοσφαίρου, δωροδόκησε δηλαδή και απάτησε το ποδοσφαιρικό κοινό αλλοιώνοντας το πρωτάθλημα της Σούπερ Λιγκ γλιτώνοντας τον Αστέρα απ΄τον υποβιβασμό, αν βέβαια καταδικαστεί.\nΑν για όλα αυτά, τόσο ο ίδιος όσο και τα τζουκ μποξ της δημοσιογραφικής πιάτσας, πιστεύουν ότι θα τον βάλουν στην κολυμβήθρα του Σιλωάμ και θα τον εξαγνίσουν, ας το πράξουν.\nΟι πολίτες δεν ξεχνούν όμως ότι πέρα από την παρουσία του στα γήπεδα, έχει πλέον παρουσία και στην πολιτική ζωή του τόπου μας και μπορούν να διακρίνουν ότι ο εν λόγω κύριος με τα έργα και τις ημέρες του και κυρίως τον λόγο του, δεν στέκεται στο ύψος του και όταν έλθει η ώρα του θα του δείξουν τον δρόμο της εξόδου, όπως φυσικά και σε κάποιους που σήμερα πανηγυρίζουν. Ως τότε ας περιμένουμε όλοι την απόφαση του δικαστηρίου και το αποτέλεσμα των εκλογών του 2019.


Εργοτελέματα: "Το κύκλωμα" - "Οι τυμβωρύχοι των θεών"\n"Το κύκλωμα" - "Οι τυμβωρύχοι των θεών"\nΤο κύκλωμα από tvxorissinora\n2005 Ανδρέας Αποστολίδης, Νικόλας Ζηργανός\n....ο αρχαιολόγος Γιάννης Σακελλαράκης περιγράφει πως οδηγήθηκε στην ανασκαφή της Ζωμίνθου από έναν αρχαιοκάπηλο ενώ ο συλλέκτης George Ortiz εμφανίζεται να υποδεικνύει την Κρήτη και ιδιαίτερα την περιοχή της Κνωσού ως χώρο προέλευσης αντικειμένων της συλλογής του στη Γενεύη.\nΕρευνάται ακόμα η υπόθεση του ιδιωτικού «Μουσείου των Χωρών της Βίβλου», του Elia Borowski στην Ιερουσαλήμ, όπου ανάμεσα στα υπόλοιπα εκθέματά του παρουσιάζεται μια εντυπωσιακή, πλην αμφιλεγόμενη, μινωική συλλογή. Το 2000, στη μεγάλη έκθεση μινωικών αρχαιοτήτων που πραγματοποιήθηκε στο Badisches Landesmuseum της Καρλσρούης υπό την αιγίδα του προέδρου της Ελληνικής Δημοκρατίας Κωνσταντίνου Στεφανόπουλου, συμμετείχε το Αρχαιολογικό Μουσείο Ηρακλείου. Ταυτόχρονα όμως, για πρώτη φορά, και η συλλογή Borowski της Ιερουσαλήμ, η οποία έτσι θα νομιμοποιούσε την παρουσία των παράνομα αποκτημένων αρχαιοτήτων της.... (περισσότερα)\n....σχετικά με τη ληστεία στο μουσείο της Κορίνθου το 1990 από την οικογένεια Καραχάλιου, αν δεν ήταν άμεσα ενδιαφερόμενη η αμερικανική αρχαιολογική σχολή της Κορίνθου, ένα τμήμα των κλοπιμαίων, θα κυκλοφορούσε ακόμα στην αγορά, όπως συμβαίνει με τις υπόλοιπες δεκάδες κλοπές ελληνικών μουσείων....\n...απαιτώντας την επιστροφή των Ελγινείων που έφυγαν από την Αθήνα το 1802, μια εποχή που δεν υφίστατο καν ελληνικό κράτος, αίτημα ηθικά δικαιωμένο αλλά αναξιόπιστο όταν το ίδιο δεν μπορεί να υπερασπιστεί και να διεκδικήσει ό,τι του ανήκει σήμερα...\nΟΙ ΤΥΜΒΩΡΥΧΟΙ ΤΩΝ ΘΕΩΝ (2010) from ΑΝΔΡΕΑΣ ΤΕΝΕΕΥΣ on Vimeo.\nLooters of the gods by Nikolas Zirganos\nμια αστυνομική ιστορία τέχνης, αρχαιοκαπηλίας και ερευνητικής δημοσιογραφίας.\nΠώς επέστρεψε το Χρυσό Μακεδονικό Στεφάνι από την Καλιφόρνια στη Θεσσαλονίκη.\n31'...Για μένα το Μουσείο του Γκετί ήταν κλειστό, χρειαζόμουν εσωτερικές πληροφορίες\nπου δεν μπορούσα να πάρω μέχρι που ένα βράδυ βρήκα στο google ένα άρθρο\nαπό τους Los Angeles Times...\nΔιεκδικούμε διάφορα κομμάτια, είτε με επιστολές είτε με δικαστική συνδρομή είτε μέσω αστυνομικής συνεργασίας. Υπάρχουν, βέβαια, δυο υποθέσεις που αργούν. Στο Μουσείο Carlos της Ατλάντα βρίσκονται ένα άγαλμα ελληνιστικό της Τερψιχόρης κι άλλα δύο ευρήματα για τα οποία υπάρχουν όχι μόνο στοιχεία αλλά και μαρτυρίες κάποιων ότι τα είδαν στην Ελλάδα πριν φυγαδευτούν στο εξωτερικό, υπάρχουν φωτογραφίες των αρχαιοκάπηλων και καταθέσεις, και αντί να ασκηθεί δίωξη σε αυτό το μουσείο και να μας παρακαλούν γονατιστοί να τα γυρίσουν πίσω και να μην πάθουν τίποτα, η υπόθεση αραχνιάζει στα συρτάρια. Δεν καταλαβαίνω πώς είναι δυνατόν να έχουν περάσει τρία χρόνια από τότε που το έβγαλε η «Ελευθεροτυπία» πρωτοσέλιδο κι έγινε η προκαταρκτική εξέταση, να έχει πάει στον εισαγγελέα, και η υπόθεση να μην προχωράει.\nΗ Ελλάδα, σε σχέση με πριν είκοσι χρόνια, τώρα κάνει άλματα σε αυτό τον τομέα. Βεβαίως, αυτό οφείλεται σε μεγάλο βαθμό και στην ιταλική εμπειρία. Οι Ιταλοί, που πρόσφατα επανέκτησαν την Αφροδίτη της Μοργκαντίνα και τον Κρατήρα του Ευφρονίου, πραγματικά είναι τοπ στον συγκεκριμένο τομέα. Έχουν μια σταθερή, διαχρονική, εξαιρετικά αποτελεσματική πολιτική στο συγκεκριμένο θέμα. Διαθέτουν μια απίστευτα τεχνολογικά και επιχειρησιακά προηγμένη υπηρεσία για την προστασία της πολιτιστικής κληρονομιάς, που είναι μια υπηρεσία - πρότυπο διεθνώς.\n.....κατά τη διαδικασία της παράνομης εκσκαφής που γίνεται και γρήγορα και από ανθρώπους που δεν ξέρουν, καταστρέφεται αυτό που λέμε context: το περιβάλλον, οι πληροφορίες που συνυπάρχουν με το αντικείμενο. Για το Μακεδονικό Χρυσό Στεφάνι του Γκετί που σήμερα βρίσκεται στο Αρχαιολογικό Μουσείο ελάχιστα πράγματα ξέρουμε. Εάν το βρίσκαμε στον ασύλητο τάφο μαζί με όλα τα άλλα κτερίσματα, τις ταφές, τα κόκαλα, θα γνωρίζαμε ένα σωρό πράγματα που θα πλούτιζαν τη γνώση μας για εκείνη την περίοδο και την κοινωνία που το έφτιαξε. Δεν είναι ένα αντικείμενο τέχνης αποκομμένο από το κοινωνικό περιβάλλον και την ιστορία που το γέννησε.\nΥπάρχει όμως κι ένας άλλος παράγοντας, o οικονομικός. Στα Αηδόνια έξω από τη Νεμέα ένα ολόκληρο χωριό έσκαβε επί έξι μήνες. Ο παπάς, ο αστυνόμος, ο δάσκαλος, όλοι μαζί έσκαψαν πάνω από 17 θολωτούς μεγάλους μυκηναϊκούς τάφους: μεγάλα δωμάτια γεμάτα χρυσά και κεραμικά αντικείμενα. Μέσα σε έξι μήνες πούλησαν όλα τα ευρήματα. Πολύ αργότερα η Αρχαιολογική Υπηρεσία έκανε μια σωστή δουλειά, μια κανονική ανασκαφή στα ευρήματα των τάφων, και βρήκε μια γωνίτσα ασύλητη και χάρη σ' αυτήν, πέραν του ότι τεκμηρίωσαν ότι αυτά που βγήκαν στο εξωτερικό προέρχονται από την περιοχή....Αυτός ο μικρός θησαυρός τώρα έχει μια ολόκληρη πτέρυγα στο Αρχαιολογικό Μουσείο της Νεμέας, το οποίο δέχεται κάθε χρόνο χιλιάδες επισκέπτες. Σκέψου ότι αυτό το χωριό είναι πια ρημαγμένο κι έχει πλέον μόνο δυο γέρους, δεν υπάρχει τίποτα. Αν είχε σήμερα δεκαεφτά ασύλητους μυκηναϊκούς τάφους, θα ήταν ένα από τα μεγαλύτερα ανοιχτά μουσεία στον κόσμο και θα είχε εκατομμύρια επισκέπτες για πάντα. Δηλαδή, αυτοί πούλησαν όλο το μέλλον των παιδιών τους κι όλο το παρελθόν τους για ένα κομμάτι ψωμί.....\n.....αυτό που ήταν ηθικά και κοινωνικά παραδεκτό το '70 δεν είναι σήμερα, υπάρχουν άλλα στάνταρ πια. Πάρε για παράδειγμα τα κυκλαδικά εδώλια που είναι μοναδικής αισθητικής. Μέχρι τη δεκαετία του '50 η αντίληψη των αρχαιολόγων ήταν ότι επρόκειτο για πρώιμη βάρβαρη τέχνη - κανείς δεν ενδιαφερόταν. Όταν τη δεκαετία του '50 ξεκίνησε το κίνημα του μοντερνισμού, τα κυκλαδικά απέκτησαν αγορά. Αυτό είχε ως αποτέλεσμα να συληθούν οι Κυκλάδες επί δύο δεκαετίες σε απίστευτο βαθμό. Γιατί ξέρουμε τόσο λίγα για τον πολιτισμό των Κυκλάδων; Όχι μόνο επειδή δεν είχαν γραφή αλλά κυρίως επειδή ελάχιστες ανασκαφές έγιναν νόμιμα.\n((από συνέντευξη του Νίκου Ζηργάνου στη Lifo))\n– Το πιο δυσάρεστο βίωμα της πορείας σας;\n– Οταν πήγα για πρώτη φορά στην Κέρο το 1963 και την βρήκα λεηλατημένη από αρχαιοκάπηλους. Ημουν ο πρώτος αρχαιολόγος που πήγε εκεί. Μου προξένησε απίστευτο θυμό, θλίψη και μου δημιούργησε το πείσμα να παλέψω σε όλη μου τη ζωή εναντίον εκείνων που στερούν από την ανθρωπότητα την πιο πολύτιμη γνώση: Οταν αρπάζεις ένα αντικείμενο από τον τόπο που βρέθηκε, κρατά την αισθητική του αξία, αλλά χάνονται όλες οι πληροφορίες που αφορούν την ιστορία, την προέλευση, τη χρήση. Εκτοτε κάναμε πολλές ανασκαφικές προσπάθειες στην Κέρο για να κατανοήσουμε τελικά τι συνέβαινε στο νησί, και όλα τα ειδώλια που βρέθηκαν εκεί ήταν σπασμένα. Σήμερα γνωρίζουμε ότι ένας από τους πρωτεργάτες της λεηλασίας της Κέρου, ήταν ο Νικολά Κουτουλάκης. [..] η αρχαιολογική υπηρεσία δεν θα έπρεπε να είχε δώσει άδεια κατά τη δεκαετία του ’60 στην Ντόλλυ Γουλανδρή να συλλέξει τα κυκλαδικά ειδώλια. H αρχαιοκαπηλία αλλοιώνει την ιστορία Καθημερινή. Colin Renfrew.\n- Οι δωρέες είναι ένας τρόπος των αρχαιοκαπήλων για να ξεπλένουν το όνομά τους. Δεν τους βοηθάτε όταν αποδέχεστε τη δωρεά;\n- Ρωτήστε άλλους διευθυντές μουσείων, διότι, έτσι όπως τα λέτε, είναι σαν να έχω χάσει τα μέτρα και τα σταθμά.\n- Θα αποδεχόσασταν δωρεά Κουτουλάκη;\n- Ας μου την κάνει και το συζητάμε. Τώρα λ.χ. ετοιμάζω την έκδοση για τη δωρεά Ζουμπουλάκη. Αν το κράτος τον θεωρούσε αρχαιοκάπηλο, ας τον είχε κλείσει μέσα και ας του είχε κατασχέσει την περιουσία. Εγώ όμως, αφού μας δώρισε πράγματα στο μουσείο, έχω υποχρέωση να τιμήσω τη μνήμη του...Ανακαλύψαμε δηλαδή την πυρίτιδα ξαφνικά; >Ολοι παίρνουν από τους αρχαιοκάπηλους. Καθημερινή.Αγγελος Δεληβορριάς.\n– Η Ελλάδα βάλλεται από παντού και η εικόνα της στο εξωτερικό είναι κακή. Μπορεί η πολιτιστική διπλωματία να μας βοηθήσει να την αποκαταστήσουμε;\n– Colin Renfrew: Τι δουλειά έχει το αρχαίο σας παρελθόν με υπουργούς που αποδεδειγμένα παραποίησαν στοιχεία για να μπείτε στη Ζώνη του Ευρώ; Αλλο το ένα, άλλο το άλλο. Νομίζω ότι ο τρόπος να αποκαταστήσετε την εικόνα σας είναι να αποδοθεί δικαιοσύνη, να γίνουν έρευνες σε δημόσιο επίπεδο για να βρεθούν οι ένοχοι των σκανδάλων. Ο Πλάτωνας, ο Αριστοτέλης, τα γλυπτά και οι ωραίες εκθέσεις στο εξωτερικό δεν μπορούν να βοηθήσουν.\nΑναρτήθηκε από MelidonisM στις 3:18 π.μ.\ndodo 22 Φεβρουαρίου 2012 - 4:58 μ.μ.\nΈνα άρθρο τού Γιώργου Πρεβελάκη, σχετικά με την αποκατάσταση τής εικόνας μας στο εξωτερικό: http://www.ppol.gr/cm/index.php?Datain=7560&LID=1\nMichalis Melidonis 23 Φεβρουαρίου 2012 - 9:48 μ.μ.\n"Η χώρα που δεν ήξερε να κάνει φίλους"\nMichalis Melidonis 11 Μαρτίου 2012 - 9:28 μ.μ.\n«Αφήστε τις αρχαιότητές μας μέσα στη γη, ώστε οι αρχαιολόγοι να μπορέσουν να τις βρουν το έτος 10.000 μετά Χριστόν – όταν οι Έλληνες και οι πολιτικοί τους θα έχουν μάθει να δείχνουν περισσότερο σεβασμό για την ιστορία τους»\nδήλωσε ο Μιχάλης Τιβέριος από το Αριστοτέλειο Πανεπιστήμιο Θεσσαλονίκης, στο γερμανικό περιοδικό Der Spiegel, στο περιθώριο συνεδρίου στην Αθήνα\nVides ningit in Ida - Βλέπεις χιονίζει στον Ψηλορε...\nΊδιο πατριμόνιο...άλλο φιλότιμο - Μουσεία Οπλισμέν...\n...Volavano corpi di arcobaleni ~ Πέτααν σώματ' απ...\n((Σεφαραδίτικα της Ανατολής)-(Cantigas Sefarditas ...\n((Σεφαραδίτικα της Δύσης)-(Cantigas Sefarditas del...\nΠρώιμη γραμμένη Εβραϊκή Μουσική - Early notated Je...\nOι νέες διαφημίσεις του Calvin Klein και οι σελέμπριτις που τις σχολιάζουν ως κοινά «λιγούρια»\nΚωνσταντινούπολη: Ανοιχτή και πάλι στο κοινό η Κινστέρνα του Θεοδόσιου\nεκθηλυσμός ή εκθήλυνση;\nΠέθανε ο ναύτης της θρυλικής φωτογραφίας-Το φιλί στη νοσοκόμα\nΒίντεο: Δορυφόρος «καμακώνει» διαστημικό σκουπίδι\n"... the madness that you feel will soon subside...", wrong hand\nΣχίζοντας τις γραμμές των οριζόντων (Δημ. Σαραντάκος) 15 – Oι γεωγράφοι της Αλεξάνδρειας και της Ρόδου\nΓέφυρες και χάσματα, πετράδια και λιπ-άσματα\nΟι τρεις σωματοφύλακες ήταν κορίτσια!